Actualitat. Xarxa Emprèn\nEnguany l’iFest estrena aquest nou programa d’aprenentatge i disrupció adreçat a estudiants d’FP, batxillerat i universitats, l’iFest Countdown (http://ifest.cat), en el qual han de desenvolupar un prototip com a solució a 12 reptes plantejats per empreses, que seran exposats i defensats a l’iFest Zero el 2019\nMés de 73 centres amb 300 equips estan participant i compten amb el suport d’un equip de mentors i mentores de prestigi, formació en tecnologies i activitats de l’ecosistema emprenedor\nL’equip guanyador viatjarà a Silicon Valley, per participar en un programa d’acceleració que permetrà desenvolupar i testejar amb usuaris reals el seu prototip\nLa Generalitat de Catalunya, a través del programa Catalunya Emprèn del Departament d’Empresa i Coneixement, posa en marxa la tercera edició de l’iFest, el festival de la ciència, la tecnologia i la disrupció. L’objectiu d’aquesta iniciativa és traslladar la consciència que els joves poden fer grans coses en els propers anys, que poden ser més “sofisticades” del que inicialment ells i elles poden pensar, que aquesta sofisticació pot venir de la ciència, la innovació i la tecnologia; la disrupció en general.\nL’iFest està adreçat a tots aquells joves que tinguin interès per la ciència, la innovació, la tecnologia i que vulguin fer aportacions disruptives a la societat. Els participants en l’iFest son joves estudiants d’FP, batxillerat i universitats, anomenats players, que es constitueixen en equips i que compten amb un docent o leader (shaker) que els guia en tot el projecte.\nUna de les novetats de l’edició d’enguany és l’iFest Countdown, en el qual estan participant més de 73 centres educatius d’FP, Batxillerat i Universitats, amb més de 300 equips i 1.300 participants. Aquests equips participants, desenvoluparan la solució a un dels 12 reptes reals plantejats per empreses que, a través de la tecnologia, volen tenir impacte en la societat. La metodologia utilitzada es basa en quatre fases: Inspiració, Ideació, Prototipatge i Comunicació. Aquesta metodologia fomenta la creativitat i condueix els projectes cap a la disrupció, Durant el procés, treballaran amb dinàmiques i continguts d’innovació disruptiva desenvolupats i validats a Silicon Valley. El procés ja està en marxa i durarà diversos mesos amb l’objectiu d’arribar a una solució final el màxim d’innovadora i viable.\nEls reptes als què han de respondre els projectes dels equips participants són:\n1. ICAEN (L'Institut Català d'Energia) Com apoderar les persones perquè puguin decidir sobre el seu consum d’energia?\n2. Cuatrecases Com podem conscienciar la societat sobre les oportunitats i els riscos legals que presenten les nostres actuacions del dia a dia? o Com podem fomentar el coneixement de les noves tendències d'innovació i els nous models de negoci per part dels operadors jurídics que apliquen i interpreten les normes perquè tots dos mons estiguin més connectats?\n3. Parc Científic de Barcelona Com milloraries el dia a dia d’un pacient que pateix distròfia muscular o la malaltia de Kennedy?\n4. Gremi de Jardineria i Fundació Carl Faust, Per a què han de servir (i com seran) els jardins i el verd urbà al 2030?\n5. Atrápalo, Com podem conscienciar als nostres usuaris del veritable valor del seu temps?\n6. Canon, Com us agradaría que fos l’empresa del futur?\n7. Penguin Random House, Com unir tecnologia i noves tendències amb la literatura?\n8. Schneider Electric, Com podem conscienciar i incentivar a les famílies a espanya perquè siguin més responsables en els seus habitatges en matèria d'energia?\n9. Grup Vodafone Com millorar l’experiència educativa dels alumnes a través de les noves tecnologies digitals?\n10. Aïgues de Barcelona, Barcelona, aigua, i turisme sostenible. Com conscienciem, innovem, i aprenem per posar en valor l’aigua?\n11. Mobile World Capital Barcelona, Com millorar la vida de les persones amb alguna discapacitat o diversitat funcional a través de les tecnologies mòbils.\n12. Volkswagen Group Espanya Distribució, Com serà la formació del futur a través de les noves tecnologies?\nTots ells disposen d’un premi pel millor projecte, i finalment l'equip guanyador viatjarà durant un mes a Silicon Valley per evolucionar el seu projecte.\nMentoring d’experts i expertes de diversos sectors\nDurant els primers mesos els participants treballaran a fons el repte i ho podran fer amb el suport d’un equip de mentors i mentores experts de renom en diferents àmbits i que són protagonistes de l’ecosistema emprenedor. Alguns d’aquests mentors/es son Aleix Planas, director del BizBarcelona, Marc Bonavia, CEO de “Catalonia.com” a Silicon Valley, Xavier Verdaguer, emprenedor en sèrie i fundador de Imagine Creativity Center, Alfons Nonell-Canals de Mindthebyte, Maria Mora de Foment del Treball, Alex Puig de Digital Currency Summit, Cristina Aresté Cap del Servei de Gestió de la Innovació de la UPC, Quim Gudayol, director de Nexes i un llarg etcètera d’experts i expertes. També comptaran amb el suport de mentors i mentores que les mateixes empreses que llencen els reptes ofereixen als participants. El web de l’ifest inclou fitxes detallades per avançar el projecte i guies pels docents, per tal de poder-ho impartir a les seves classes.\nActivitats pel territori català per conèixer l’ecosistema emprenedor català\nL’iFest Countdown planteja una sèrie d’activitats com a complement de les unitat didàctiques que treballen el mètode disruptiu. amb l’objectiu que els players descobreixin l’ecosistema de start-ups català de primera mà. Així, els equips participaran en activitats al territori (visites als centres d’innovació, startups, coworkings, acceleradores…) i en workhops vinculats al mètode disruptiu de treball per reptes.\nPer tal de mostrar una visió global del sistema, es realitzaran visites a centres emblemàtics com el Pier01, el Hub tecnològic internacional de referència a Europa, visita a Conector, Netmentora, Barcelona Drone Centre, FabCafé, Centre de supercomputació de Barcelona, Spaces, Valkiria Hub Space…\nTecnologies exponencials, present i futur\nLes tecnologies exponencials tals com IOT, nanotecnologia, intel·ligència Artificial i robòtica, VR/MX, biotecnologia i Blockchain estaran molt presents durant l’iFest Countdown com a eines per resoldre els grans reptes de la humanitat. Els players entraran en contacte amb aquestes tecnologies que seran part del desenvolupament dels seus projectes.\nAquests projectes s'exposaran en un esdeveniment final, l’iFest Zero al 2019, un congrés amb ponències inspiradores, projectes amb solucions a reptes reals i networking per als apassionats de la innovació i la tecnologia. En aquest context, tindrà lloc el Demo Day on els equips realitzaran a presentació final dels seus projectes i prototips per a competir amb la resta dels participants.\nEn aquest esdeveniment també hi haurà els següents espais:\nPonències i diferents actuacions dels joves protagonistes de l’actualitat en innovació, disrupció per inspirar, mostrar casos i exemples, generar simpatia i “encomanar” les ganes de fer coses. Ciència, tecnologia, oportunitats, en un ambient creatiu, possibilista, emprenedor i obert.\nWorkshops tecnològics per descobrir tecnologies exponencials mitjançant la realitat augmentada o el gaming d de la mà dels seus protagonistes: empreses i experts que donen solucions als reptes més urgents del món.\nAparador dels prototips on els joves i els centres podran mostrar les seves demos i explicar tot el seu procés de maduració al públic, entre els quals es convidarà inversors.\nEl gran moment on cada equip haurà de defensar el seu projecte a través de la presentació del seu prototips i així competir amb la resta dels participants.\nAmb la fórmula Disrupció x Tecnologia + reptes = Tu pots canviar el món, l'iFest convida a tots els joves a participar.


REUNIÓ EL 26-F\nEl Govern nomena dirigents de JxCat i ERC que no són al Consell Executiu\nEl president i Pere Aragonès només assistiran a la sessió inaugural i quan hi hagi «acords concrets»\nBarcelona - Dilluns, 24/02/2020 | Actualitzada 28/02/2020 - 16:36\nCarles Puigdemont, expresident de la Generalitat i líder de l’espai postconvergent entorn de JxCat, estarà representat a la taula de diàleg amb el Govern. El president Quim Torra, fidel a la seva idea que els presos independentistes i els «exiliats» formin part del nou intent de negociació, ha decidit situar dues persones de màxima confiança del seu antecessor: Josep Rius, que va ser cap de gabinet de Puigdemont, i Elsa Artadi que va ser la seva mà dreta en l’elaboració de la candidatura del 21-D i va ocupar la cartera de presidència. Artadi va participar en les converses amb el Govern a finals del 2018 i inicis del 2019.\nEn la seva nota comunicant la decisió, Torra explicita que qui hauria de formar la taula negociadora són el mateix Puigdemont, l’exvicepresident Oriol Junqueras i l’exlíder de l’ANC Jordi Sànchez.\nD’aquesta manera, i després de dures negociacions internes entre JxCat i Esquerra Republicana –enfrontades ja obertament sobre el contingut i composició de la taula–, Torra decideix que la part catalana de la taula no estigui integrada només per membres del Govern –com sí que farà el Govern de Pedro Sánchez– sinó que la seva composició sigui en si mateixa un primer missatge polític. I és que juntament amb el mateix Torra i el vicepresident del Govern, Pere Aragonès, s’asseuran a la taula els consellers Puigneró (JxCat) i Bosch (ERC) i també els dirigents d’ERC Marta Vilalta i Josep Maria Jové. Amb ells, Rius i Artadi.\nÉs més, Torra ha anunciat que tant ell com Aragonès només aniran a la reunió inaugural i a les que serveixin per firmar acords concrets, «si fos el cas». D’aquesta manera, la majoria dels negociadors catalans (quatre dels sis) no seran membres del Govern, sinó persones de partit. El Govern de Pedro Sánchez va anunciar la setmana passada que la seva delegació la formaran íntegrament ministres del PSOE i Unides Podem. Amb Sánchez hi haurà la vicepresidenta primera del Govern, Carmen Calvo; la ministra portaveu, María Jesús Montero; el ministre de Sanitat, Salvador Illa, i la ministra de Política Territorial i Funció Pública, Carolina Darias, així com el ministre d’Universitats, Manuel Castells.\nVilalta, portaveu d’ERC i una de les integrants de la taula, ha sentenciat que els noms de la delegació catalana són fruit de l’acord entre Torra i Aragonès i que van a Madrid «com un equip, tots a la una i amb un objectiu molt clar: resoldre el conflicte de forma democràtica». «Ens agradaria molt que hi fossin els líders de l’independentisme, però per culpa de la repressió no podran ser-hi», ha assenyalat amb referència a Oriol Junqueras i Carles Puigdemont.\nSobre les crítiques socialistes al fet que en la delegació de la Generalitat hi hagi persones que no estan al Govern català, Vilalta ha esperat que això no sigui una excusa per postergar el diàleg. «No hem vetat cap nom de la delegació espanyola i segur que no se’n vetarà cap de la catalana –ha valorat. No s’ha de supeditar el diàleg als noms. El tema és si volen iniciar el diàleg o posar excuses sobre els noms. Si algú busca excuses per no asseure’s ho haurà d’explicar». La portaveu republicana creu que la polèmica del mediador està «en via de tancar-se» i espera que s’acabi d’afinar dimecres quan es concreti el funcionament de la taula, de la mateixa manera que s’haurà de resoldre qui comandarà la delegació en les reunions següents, quan no hi hagi ni Torra ni Aragonès.\nTemes: Taula de diàleg sobre Catalunya Pere Aragonès Quim Torra Elsa Artadi Junts per Catalunya Carles Puigdemont Pablo Iglesias Pedro Sánchez Catalunya ERC


Reparacions i Mecanitzats Godiz SL\nExperiència i professionalitat al servei dels nostres clients, des del 2009 oferint solucions, mecanitzats, reparacions, manteniment i fabricació per a la indústria.\nDES DEL 2009 AL SERVEI\nSom especialistes en reparacions i mecanitzats, maneniment i fabricació de tot tipus de màquines, equips i peces. La nostra empresa creix dia a dia, així l'ampliació recent ens permet separar per zones les nostres diferents activitats de producció (soldadura, mecànica, muntatge, mecanitzat,...). Amb aquesta ampliació disposem de 1500m2 de taller dividits en tres naus, cadascuna d'elles equipada amb pont-grua de 5, 8 i 10 tones.\nA Reparaciones y Mecanizados Godiz SL disposem de maquinària i professionals especialitzats per tal de realizar tots els processos de mecanitzats i fabricació dins les nostres pròpies instal·lacions.\nAixò ens permet oferir serveis àgils pels nostres clients, aportant les solucions adequades a totes les seves necessitats a qualsevol fase del procés. Qualitat i compromís amb els nostres clients.\nTreballem dia a dia per millorar els nostres sistemes de producció adaptant-los a les normatives més exigents. Les certificacions ISO i la certificació de marcat CE en totes les nostres màquines, són una garantia de qualitat i compromís.\nEvolucionem per a la indústria\nEvolució constant al Servei d'nostres clients\nDes de la seva fundació Reparacions i Mecanitzats Godiz, fruit de l' experiència tècnica dels seus professionals adquirida durant anys, ha exercit un paper modest però cada vegada més rellevant per als seus clients.\nConscients de la importància del nostre treball en la reparació, el manteniment industrial i en la fabricació de tota classe de peces mecanitzades, la nostra empresa ha evolucionat de forma constant treballant dia a dia per aconseguir millorar la seva competitivitat i garantir la qualitat dels seus serveis.\nAquesta evolució ha facilitat també que el ventall d'empreses als quals Reparacions i Mecanitzats Godiz pot prestar els seus serveis i solucions sigui cada dia més gran. Així en l' actualitat realitzem treballs i reparem components en un gran nombre de sectors entre els quals podem destacar:\nReciclatge i tractament de residus, sector ferroviari, Petroquímic, Energies Renovables, Alimentació, Aeronàutica, Obra Civil, Naval, Injecció de plàstics, Automoció Industrial.\nReparacions i Mecanitzats\nEspecialistes en Mecanitzat i Reparació\nEls nostres professionals juntament amb el nostre parc de maquinària ens permeten oferir un servei especialitzat de gran qualitat, àgil i amb garantia.\nRealitzem mecanitzats de punteig, trepat, tornejat, fresat,\nrectificat, tallat, soldadura, tall per plasma, treballs de caldereria ....\nMecanitzats en general, per peces úniques o sèries en les nostres instal·lacions.\nMecanitzats " in situ".\nManteniment i reparació amb soldadura.\nProcediments amb TIG, MIG, MAG, emprant\ntot tipus de material de soldadura.\nTreballs de tall per plasma.\nReparació de maquinària (agrícoles, ferroviària,\nReparacions industrials en general.\nReparacions i construccions d'elements hidràulics\nper a la indústria en general.\nCaldereria (construccions sobre plànols\no sobre peces de mostra).


Tannu Tuva: My Girls - Animal Collective\nAnònim 17 de gener de 2010 a les 13:02\nSembla que d'Anglaterra a aquí anem molt a destemps en qüestions musicals, a mi no em sona gens haver sentit aquesta cançò, tampoc estic molt al dia, més que res flashback i 105 tv.\nDe totes formes és original.\nBrian 18 de gener de 2010 a les 12:10\nCrec que aqui només si busques una mica mitjans més especialitzdes o blocs especialtzats, com La Voz Telurica (molt interessant!), trobaras musica aixi. La veritat és que , igual que tu, mirant el que surt a la tele i escoltant la radio, no els hagues conegut mai. El que faig es llegir revistes i blocs i , llavors, investigo una mica pel YouTube - si no estaria escoltant a Phil Collins al Imagine Radio d'aqui a la eternitat!\nCrec que a Anglaterra, si que fiquen musica més "original" en proagrames de prime-time o mitjans de premsa habituals, pero aqui, almenys jo no els trobo amb tanta facilitat.


Ja es pot descarregar la primera beta pública de Windows 7 - Informatica.CAT\n« QuickOffice: a un pas de la perfecció per a l’iPhone\nSony sorprèn amb un netbook de gamma alta »\nUna altra imatge del Windows 7\nTret que hàgiu tingut visió de futur i una bona butxaca, si decidiu descarregar aquesta beta i instal·lar-la, no podreu tastar la seva principal novetat: la capacitat de gestionar interficies multitàctils. I és que malgrat que disposeu d’una pantalla tàctil en el vostre ordinador, fins fa quatre dies aquestes no s’han començat a fabricar amb suport multitàctil, i de les poques màquines que les inclouen són les HP TouchSmart de sobretaula, i amb preus que comencen a partir dels 1.400 €…\nWindows 7 ve a solucionar diversos problemes que s’han trobat al Windows Vista, com són el rendiment del sistema, la velocitat d’arrencada, o el sistema de protecció d’execució d’aplicacions i de gestió de permisos sobre el sistema, l’UAC (User Account Control). Aquest subsistema el podem notar perquè és el que ens presenta aquelles “emprenyadores” finestres de diàleg quan intentem fer segons quines accions, i en les quals se’ns demana la contrasenya d’administrador.\nUn altre problema que el nou Windows 7 soluciona respecte a Vista és -almenys en teoria- que gestiona més bé els recursos de la màquina, poden executar-se de manera més fluïda en aquells ordinadors amb un maquinari menys potent en els quals Vista amb prou feines s’arrossega. Aquesta característica sembla directament dirigida al segment dels netbooks, en el qual el darrer sistema operatiu de Microsoft no hi ha tingut gaire bona acollida mentre que XP encara hi té plena vigència. És més, Microsoft ha hagut d’allargar la vida operativa de l’XP (esgotada aquest passat estiu) en exclusiva per als netbooks…\nPassant a coses més mundanes, la beta 1 de Windows 7 també us permetrà veure la nova barra de tasques, més semblant al Dock del Mac OS X i que permet veure miniatures de les aplicacions que estiguem executant. O els gàdgets (o widgets, o com els hi vulgueu dir), que ara no estan tancats a la barra lateral -un element que desapareix, per cert-, podent campar lliurement per l’escriptori.\nPer descarregar aquesta beta tan sols us cal tenir un compte Passport; tots aquells que disposeu d’una bústia de correu electrònic amb Hotmail o que empreu el servei de missatgeria instantània Messenger ja la teniu donada d’alta, doncs bàsicament consisteix en això, el seu nom d’usuari i contrasenya. Donar-se d’alta en cas que no en tingueu és ben simple, i es pot fer gratuïtament.\nLa descàrrega de la beta de Windows 7 estarà disponible només fins al 24 de gener, i tingueu en compte de guardar el número de sèrie que se us subministrarà quan dueu a terme el procés.\nThemes: arrencada, arrencada windows XP, beta, buscar netbooks, cambiar contrasenya, CES Las Vegas, futur de hotmail, microsoft, najibel113@hotmail.com, orbaprimaria2008@hotmail.com, rickyesro11@hotmail.com, robertcrismaria@hotmail.com, saniri@hotmail.com, Steve Ballmer, taniabegur1@hotmail.com, triador69@hotmail.com, Windows 7, windows7\nComments of “Ja es pot descarregar la primera beta pública de Windows 7”


SOS de la col brotonera\nLes fundacions Sant Galderic i Miquel Agustí pretenen recuperar aquest producte i convertir-lo en emblema gastronòmic terrassenc\nEspècie de la família\nBrassica oleracea [/one_half]\nCol llombarda, col de Brussel·les, coliflor, i ara torna la col brotonera. Els parents d’aquesta espècie en vies d’extinció li han tret protagonisme durant anys, però ara, gràcies a un acord signat entre les fundacions Sant Galderic i Miquel Agustí, tornarà a tenir protagonisme.\nTé gust suau, forma de brots tendres, no fa cabdell i només produeix fulles allargades. Aquests són els trets distintius de la col brotonera, que es presenta al plat amb els brots frescos, bullits, amanits amb un raig d’oli o simplement passats per la paella.\nAntigament aquesta espècie era molt apreciada en la cuina catalana i es podia trobar a la major part de mercats de la Catalunya central i el litoral barceloní. En els darrers anys ha perdut pes dins el sector i ha contribuït a la pèrdua de diversitat que pateix l’agricultura. El projecte de la Fundació Terrassenca de Sant Galderic i la Fundació Miquel Agustí, de l’Escola d’Agricultura de la UPC, pretén dotar el paisatge de les hortes de Terrassa i rodalia d’aquest aliment i convertir-lo en emblema gastronòmic de la zona.


El Termcat presenta una eina lliure per a la creació de diccionaris terminològics La República\nEl termcat presenta el GesTerm (gestor de terminologia), una eina que facilita l’elaboració de diccionaris multilingües especialitzats i que es pot descarregar lliurement des del web del TERMCAT. El GesTerm és un gestor de terminologia que facilita les principals tasques associades al treball terminològic: creació i manteniment de fitxes terminològiques amb diversos camps com ara denominacions, definicions, equivalències, etc., cerques avançades de la informació i generació de documents amb format de diccionari que es poden imprimir i compartir.\nEs tracta d’una aplicació multiplataforma que es pot utilitzar en un entorn Windows però també en altres entorns com Linux. A més, el Termcat posa a disposició de la comunitat el codi font per a qui vulgui continuar desenvolupant-la. Actualment, la interfície està disponible únicament en català però està previst traduir-la ben aviat a altres llengües.\nL’eina pot ser de gran ajuda per a totes aquelles persones que, per motius diversos, hagin tingut la necessitat d’aplegar la terminologia d’un àmbit determinat. El TERMCAT és un organisme amb participació de la Generalitat de Catalunya, l’Institut d’Estudis Catalans i el Consorci per a la Normalització Lingüística, que s’encarrega de promoure i coordinar les actuacions terminològiques en llengua catalana.


Full de pissarra esborrable portàtil 1200 * 600 mm China Manufacturer\nHome > Productes > Pissarres receptores magnètiques > Cap Pissarra adhesiva > Full de pissarra esborrable portàtil 1200 * 600 mm\nLa mida d’aquest producte és de 1200 mm * 600 mm. No hi ha pissarra adhesiva magnètica. Cap Adhesive Whiteboard és una mena de pissarra blanca . Estalviar espai i transportar fàcilment. fàcil de tallar, doblar, retorçar, enrotllar o es pot mecanitzar en gairebé qualsevol forma. Com a pissarra, té una excel·lent durabilitat en l’escriptura i l’extinció. Compatible per a molts tipus de ploma, les marques es poden esborrar en sec en un mes. Com a làmina de pissarra magnètica receptora feta mitjançant la mescla de pols de ferro amb plàstic (CPE, etc.), té una excel·lent capacitat receptiva magnètica, imants connectables. Cap Adhesive Whiteboard es pot intercanviar fàcilment i / o substituir-se quan s’aplica a una paret que té una capa de material magnètic, com ara la nostra estora d’adhesiu per a imants.


«El cooperativisme sanitari és la solució per fer sostenibles els sistemes nacionals de salut» | Fundación Espriu\n«El cooperativisme sanitari és la solució per fer sostenibles els sistemes nacionals de salut»\nEl doctor Carlos Zarco, nou director general i patró de la Fundació Espriu, en què pren el relleu del Dr. José Carlos Guisado com a primer executiu, compatibilitzarà les seves noves responsabilitats amb les que actualment té com a director mèdic de l’Hospital Universitari Moncloa. En aquesta entrevista explica els seus objectius i les seves opinions sobre el cooperativisme sanitari.\nCom farà compatible la seva feina a l’hospital i a la Fundació Espriu?\nLa càrrega de treball a la Fundació Espriu, així com a l’Organització Internacional de Cooperatives de Salut (IHCO) i a l’Aliança Cooperativa Internacional (ACI), depenia molt dels càrrecs que José Carlos Guisado tenia en aquestes organitzacions i del grau de representació internacional que havia aconseguit la Fundació Espriu. Per descomptat, volem recuperar aquesta posició al més aviat possible; però, mentrestant, ni el nombre de reunions ni el de viatges tindran gaire a veure amb els que feia el Dr. Guisado com a president de l’IHCO i conseller de l’ACI.\nQuins reptes s’ha marcat com a director general de la Fundació Espriu?\nJa feia un any i mig que solia acompanyar el Dr. Guisado en les seves cites internacionals. Vaig estar amb ell l’any passat a Antalya, a l’assemblea de l’ACI, que va ser realment molt educativa per a mi. No només per les eleccions que van donar la presidència a Monique F. Leroux, sinó perquè vaig poder adonar-me del que representava la Fundació Espriu en l’àmbit internacional i de com n’era, de reconegut i sol·licitat, el Dr. Guisado, a qui totes les delegacions demanaven consell.\nEncara que en l’àmbit internacional el Dr. Guisado ens va deixar el camí molt clar; actualment, el vicepresident de l’IHCO és el Dr. Eudes de Freitas Aquino, d’Unimed del Brasil, que és qui de moment és al capdavant de l’organització. La qüestió ara és com queda la Fundació Espriu, si optarem a la vicepresidència o a la presidència, perquè una de les missions que s’ha proposat el Patronat és que la tasca internacional de José Carlos Guisado es preservi i que, en un termini curt, la Fundació Espriu recuperi el camí que ell va marcar i torni a tenir aquest mateix grau de representació.\nA més, una de les coses que necessita la Fundació és més presència nacional. Aquest és l’objectiu que em marco, perquè crec que tot el que s’ha fet en l’àmbit internacional és molt poc conegut dins el país; i no només això, ja que, a més, molt pocs saben el que representa la Fundació Espriu i les institucions que la componen. S’ignora que Assistència Sanitària pertany a una cooperativa de metges, com ho és Lavínia, la propietària d’ASISA; que SCIAS és una cooperativa d’usuaris propietària d’un hospital… Tot això es desconeix, malgrat que estem parlant de grans empreses, que creen milers de llocs de treball i donen servei a milions de persones, que han construït 15 hospitals habilitats amb l’última tecnologia i conduïts pels millors professionals. Hem fet molt bé la nostra feina; ara hem de donar-li la visibilitat necessària. Crec que hem d’anar per aquí. I per això estem estudiant idees, per veure com donem a la Fundació i a les institucions que la integren la importància que tenen perquè la gent les conegui.\nCom va arribar al cooperativisme sanitari?\nVaig començar a conèixer el que era ASISA quan vaig venir a treballar a aquest hospital, a mitjans dels noranta. Però podria dir que el meu doctorat en cooperativisme es diu José Carlos Guisado, que va ser qui em va posar al dia, juntament amb els doctors Ivorra i De Porres, del que era el model de cooperativisme sanitari del Dr. Espriu, un cas únic a l’estat i molt poc freqüent al món, en el qual metges i usuaris comparteixen la gestió sense intermediaris de cap tipus.\nUna de les grans paradoxes de les cooperatives és que són el model empresarial més valorat per l’opinió pública malgrat desconèixer com funcionen. Quina és l’explicació?\nLa gent identifica les cooperatives amb conceptes molt ben acceptats socialment, com la cooperació o l’altruisme. Per descomptat, el moviment cooperatiu es beneficia d’aquesta associació d’idees, encara que després resulti que les cooperatives només són notícia quan les coses no van bé, com va passar amb el cas Mondragón. El que la gent desconeix és que la diferència substancial de les cooperatives, si bé lògicament han de ser empreses sostenibles i rendibles, rau en el fet que tots els beneficis els reinvertim en les nostres pròpies estructures, cosa que permet generar riquesa, una assistència de la millor qualitat i amb el millor equipament, i millors salaris per als nostres metges. I tot això és possible perquè no hem de pagar dividends a cap accionista. Això és el que cal donar a conèixer.\nEn aquesta línia, hi ha iniciatives a escala internacional, com ara l’ambiciós estudi emprès per l’IHCO per tal de determinar l’impacte de les cooperatives en la salut dels ciutadans…\nSí, és un estudi encarregat per l’IHCO a EURISCE (Institut Europeu de Recerca sobre Cooperatives i Empreses Socials). Quant a aquest tema, he de recordar un cop més el Dr. Guisado, que sempre deia que si les entitats que integren la Fundació Espriu conformen la tercera o quarta cooperativa sanitària més gran del món no es deu tant al nombre de cooperativistes com al de persones a qui presta servei. Perquè si hi ha tres o quatre milions de ciutadans atesos, això és el que realment dóna una idea de la magnitud de l’obra.\nASISA col·labora amb el Sistema Nacional de Salut a través de Muface des de fa dècades. Com creu que serà aquesta col·laboració en el futur?\nASISA va apostar des del primer minut per la col·laboració amb el Sistema Nacional de Salut, i les últimes dades indiquen que el 86 % dels funcionaris opten per les asseguradores privades, i ara només en quedem dues. Pel que fa al futur, entenc que la Sanitat només pot ser complementària si volem que sigui eficient i eficaç. Seria un disbarat duplicar recursos. Per què construir un hospital públic al costat del d’una cooperativa quan també hi pots enviar els teus pacients? Cal tenir sentit comú i gestionar els diners públics de la millor manera possible, perquè els recursos són limitats, i més encara amb una població envellida.\nI en aquest context d’envelliment de la població i de costos cada vegada més elevats que amenaça fins i tot la sostenibilitat dels sistemes públics, quin paper hi podria jugar el cooperativisme sanitari?\nCrec que és la solució per fer sostenibles els sistemes nacionals de salut. Qui cregui que el futur encara ha d’arribar en determinats aspectes, s’equivoca. Ja és aquí. I canviaran moltíssimes coses: la nanotecnologia, els fàrmacs dirigits per genoma… Tot això allargarà l’esperança de vida, però farà que els costos siguin molt més alts. I no només em refereixo a equips de diagnòstic, sinó al dia a dia: la polifarmàcia a partir de determinada edat té un cost terrible, i això ara amb fàrmacs assumibles, però quan el fàrmac sigui més costós serà molt difícil de mantenir si no actuem amb sentit comú i de forma complementària.


El Món | El Parlament no es deixarà torejar\nEl Parlament no es deixarà torejar\n"Les curses de braus generen un rebuig pròxim a la unanimitat entre la ciutadania d'aquest país i l'enèsima humiliació del Tribunal Constitucional no passaria desapercebuda"\nTot indica que als dotze espavilats que s'autoanomenen Tribunal Constitucional no els espanta el ridícul. Per això els paguen PP i PSOE, naturalment. L'última d'aquests delegats del bipardidisme dinàstic és que, aparentment, tenen tota la intenció de ressuscitar les curses de braus a Catalunya. Una voluntat que demostra, de forma incontestable, la profunda desconnexió que separa les institucions del règim del 78 i la realitat de la societat catalana de ben entrat el segle XXI.\nReobrir la Monumental és impossible, ni tan sols els seus propietaris en tindrien un interès real. De fet, fa temps que negocien amb l'Ajuntament de Barcelona amb la intenció de poder col·locar l'immoble per realitzar-hi una promoció similar a la que es va fer, fa anys, amb la plaça de Les Arenes. Ni se'ls passarà pel cap renunciar a una operació que els pot injectar més de quaranta milions d'euros líquids al compte corrent. Els toros no són negoci, almenys a Catalunya.\nPerò aquest no seria el principal problema. Les curses de braus generen un rebuig pròxim a la unanimitat entre la ciutadania d'aquest país i l'enèsima humiliació del Tribunal Constitucional no passaria desapercebuda. El mateix ressò internacional que va tenir la prohibició es reproduiria ara amb l'intent d'imposició d'una festa incomprensible per la major part de l'opinió pública internacional. No, el Tribunal Constitucional no es torejarà el Parlament. Aquesta vegada, no.


Biblioteca Escola Centcelles: 2021\nAra que la biblioteca torna a estar activa! Us convidem a llegir les novetats que hem anat rebent. Avui us presentem quatre contes, quatre històries que us transportaran a llocs completament diferents i molt interessants.\nPel protagonista, el vaixell ve a ser com un company, com un peluix que l'acompanya sempre.\nÉs una història inventada, subjectiva i escrita en primera persona, com un diari o una novel·la. El meu vaixell ve a ser una barreja acurada de realitat i ficció que cuida tots els ingredients del dibuix, però també del llibre, juntament amb una gran imaginació i amb un to confidencial...\nUna gran tempesta i un naufragi marquen l'inici de la història, la història fictícia d'un lleial capità i el seu estimat navili mercant, Clementine, que durant gairebé mig segle -des de la seva construcció a principis de la dècada de 1930 fins al seu destí, va recórrer els ports del món sencer.\nLa casa dels ratolins és un llibre d’aquells que poden donar molt de si en la lectura i el joc compartit. Un llibre que no passa gens desapercebut a les estanteries de la biblioteca, que creiem que us agradarà als més grans i als més petits.\nL’origen del llibre és un objecte físic. L’autora va dedicar anys a construir i eixamplar progressivament una “casa dels ratolins” amb materials reciclats (robes antigues, botons, filferros, llums de bicicleta, taps, etc.) El resultat, sempre “en procés” és una casa amb més de cent habitacions i espais, tots molt decorats i atapeïts d’objectes. Una mena de gran casa de nines que ara s’exhibeix com una obra d’art a la Biblioteca Central d’Amsterdam.\nEl llibre està format per les fotografies d’aquest escenari que, d’altra banda, allotja un bon nombre de veïns ratolins. Els dos protagonistes són els petits Sam i Júlia, que viuen a la 3ª i 6ªplanta, respectivament. El text està format per les seves peripècies amunt i avall de l’edifici. Són textos curts, d’una o dues pàgines amb vivències quotidianes, com visitar una pastisseria, trobar una capseta dels tresors o enfrontar-se a una rata. Les fotografies són l’element més visible i essencial de l’obra. La presentació és molt atractiva, un món imaginari on mentre seguim les aventures dels ratolins, ens familiaritzem amb la casa, els seus objectes i els seus habitants o es poden inventar altres diàlegs, històries i personatges.\nUn llibre, doncs, que permet ser convidat en aquest món autosuficient que actua com una crida al joc. Se situa en la fascinació per la reproducció dels mons en miniatura.\nL’autora combina una narració àgil amb magnífiques il·lustracions i un enèrgic missatge de conscienciació ambiental.\nEl llibre duu el segell del Club del Petit Acti\nvista i està dedicat als joves activistes climàtics com Greta Thunberg, i vol sumar nous petits militants d’aquesta causa.\n«Un dia el món va començar a trontollar. Semblava que algú l’hagués sacsejat com una bola de neu de joguina [...] Quan el món va parar de tremolar, res havia canviat, però tot estava descol·locat.»\nTot i saber que el llibre es va concebre abans del 2020, es fa difícil no llegir Capgirat des de l’òptica de la pandèmia i el confinament. El moment històric que ens ha tocat viure primer ens va fer redescobrir les nostres cases, i ara ens empeny a seguir en una estranya normalitat que de normal en té ben poc.\nÉs un llibre que visualment sorprèn i impacta.\nCapgirat és una obra coral, amb personatges d’edats i procedència diversa, il·lustrats amb un estil molt realista que contrasta amb els elements arquitectònics impossibles.\nL’autora enfila la història de la Caliua, aquesta gata que la veu narradora ha perdut i busca per i entre les pàgines. De fet, no és l'única: tots els personatges anònims han perdut alguna cosa arran d’aquest daltabaix.\nI és que aquest podria ser el tema del llibre: el desconcert que vivim quan, de cop i volta, alguna cosa ens desestabilitza, per una pèrdua o senzillament perquè canvia.\nPublicat per Natalia Calero a 9:44 Cap comentari:\nComencem el curs amb bon peu!\nAmb moltes ganes i il·lusió aixequem el vol d'un nou curs que ens permet recuperar algunes de les activitats que la pandèmia ens havia aturat.\nLa més important i que més ens emociona és que l’alumnat podrà tornar a entrar a fer les sessions de biblioteca, per fer volar la imaginació, remenar i descobrir llibres, contes, revistes ... amb llibertat (i amb les mans netes, per descomptat!).\nPoc a poc anirem recuperant totes les activitats que el curs passat vam tenir que ajornar i per aquí us anirem informant de les activitats que fem i de les novetats que ens van arribant!\nPublicat per Samuel Montes a 2:25 Cap comentari:


Fuig la gossa de la presentadora d''Espejo Público' i ho publica a les xarxes socials per tal de trobar-la com més aviat millor\nper Júlia Navarro 23/02/2021 14:00h\nSusanna Griso destapa una notícia íntima: «Ha tornat a casa» | Twitter (@EspejoPublico)\nRecordem que Susanna Griso va utilitzar les xarxes socials per demanar l'ajuda dels seus seguidors. El passat 17 de febrer, la presentadora va perdre a Kali, la seva gossa, quan va sortir corrents perquè s'havia espantat per un petard. Afortunadament, la catalana ha tornat a utilitzar el seu compte d'Instagram per compartir una bona notícia.\nLa presentadora d''Espejo público' ha informat que, per sort, tot ha acabat bé i que la seva mascota ha tornat a casa. «Kali ha tornat a casa. Gràcies per la vostra ajuda i interès. Sou genials!», ha escrit en una fotografia publicada a Instagram.\nL'arribada de Kali a casa de Susanna Griso\nSusanna Griso va explicar fa unes setmanes a Onda Cero com va ser l'arribada de Kali a la seva vida. La presentadora va anar a una protectora per acollir a aquesta gossa, que s'ha convertit en un membre més de la família. «Amor a primera vista. Feia poc temps que Kali estava a l'Associació A.L.B.A. I no pot ser més bona. Tan elegant i discreta com una ballarina de ballet clàssic», va assenyalar la catalana quan va adoptar-la.\nKali realment es deia Matilda, però els fills de la presentadora van decidir canviar-li el nom, en honor a la deessa de la guerra. Tot i que va costar-li una mica adaptar-se a la nova llar, l'amor de Susanna i la seva família va fer que finalment s'adaptés sense cap problema.\n«Vaig tenir dubtes perquè un dels meus fills és al·lèrgic als gossos, però estic intentant que s'adapti. No està sent fàcil. Són paraules majors. Li està costant adaptar-se, la pobra gossa té molts traumes».\n«Tot i que és jove, té el morro ple de cabells blancs. Què haurà viscut per tenir els cabells tan blancs amb dos anys? I aquesta por? No li agrada sortir de casa i de fet els primers dies havia de baixar-la en braços perquè ni tan sols volia baixar les escales. M'han dit que sobre un 10 té un 9,5 d'estrès. M'ha costat moltíssim que surti de la primera habitació a la qual va arribar, però confio que ho aconseguirem».\nLa presentadora, que havia aconseguit grans avenços amb Kali, va patir un ensurt el passat 17 de febrer. Després d'escoltar uns petards, Kali va espantar-se i va sortir corrents de casa, deixant a Susanna Griso i a la seva família amb el cor encongit.\nPer aquesta raó, va decidir aprofitar la seva popularitat per demanar ajuda als seus seguidors a través del seu compte d'Instagram. La presentadora d''Espejo Público' va explicar el que havia succeït i va demanar que l'ajudessin a trobar a Kali.\n«Ha desaparegut a La Moraleja, Alcobendas. Espantada per uns petards. Porta arnès, collaret i abric», va assenyalar la catalana junt amb dues imatges de Kali. «No la perseguiu. Si la veieu, si us plau, aviseu als telèfons que figuren a baix».\nTot i el dur moment que ha viscut Susanna Griso, sembla que les xarxes socials han causat efecte. Una setmana després que anunciés la notícia de la desaparició, la presentadora ha compartit una bona notícia. Kali ha tornat a casa i ha portat alegria per a la família.\nKali s'ha convertit en un dels pilars més importants de Susanna Griso, especialment després de la ruptura amb el seu marit.\nAntena 3 Instagram Atresmedia Susanna Griso


El resveratrol és una substància química present en aliments d’origen vegetal, sobretot, en la pell del raïm negre, per la qual cosa la seva concentració en el vi negre és molt alta. També podem trobar-ne en càpsules, pólvores o com a part dels anomenats aliments funcionals.\nUn investigador amb renom va cometre un frau en manipular les dades sobre els beneficis del vi negre i el resveratrol en desenes d’estudis. Potser per això avui és tan difícil convèncer la població que els seus suposats beneficis per a la salut compten amb molt poc de suport científic. De fet, el consum de càpsules amb aquesta substància és altíssim als Estats Units, malgrat que la comunitat mèdica del país adverteix, una vegada i una altra, de la manca de proves que sustentin possibles efectes positius per a la salut després de consumir-les.\nEl 2010, l’Autoritat Europea de Seguretat Alimentària (EFSA) va declarar il.legal afirmar que el resveratrol “aporta una protecció antioxidant” o declaracions similars. Encara més, recerques posteriors han descartat que exerceixi beneficis en els lípids sanguinis (per exemple, el colesterol) i conclouen que, ara per ara, està poc justificat l’ús d’aquesta substància en forma de suplement.\nUn estudi publicat al setembre de 2014 a PLoS One ha conclòs que el consum elevat de menjar ràpid és un factor de risc independent de patir diabetis gestacional. Aquesta condició, que es presenta amb una intolerància a la glucosa o una elevació de la glucosa en sang durant l’embaràs, està relacionada amb una llista llarga de riscos tant per a la mare (preeclàmpsia, cesària, ferides perineals i, sobretot, diabetis de tipus 2) com per al futur nadó (pes superior al normal, trencaments ossis i fins i tot problemes cardíacs). Per aquest motiu, la prevenció és fonamental. Per a aconseguir aquesta conclusió, durant 12 anys es va revisar el consum de diferents aliments de 3.048 dones espanyoles. Els investigadors van avaluar la relació entre la ingesta alimentària i les possibilitats de patir diabetis gestacional. Van concloure que la relació era clara, fins i tot ajustant altres possibles factors de confusió, com el tabaquisme, la ingesta d’alcohol, el consum de begudes ensucrades, etc. D’altra banda, cal destacar que segons revela un consens espanyol recent de prevenció i tractament de l’obesitat, si es pren menjar ràpid de forma habitual (més d’una vegada a la setmana), es pot guanyar pes i patir obesitat.\nBons hàbits abans d’aprendre a caminar\nUns bons hàbits dietètics són un escut contra moltes malalties. Onze estudis recents, publicats en la revista Pediatrics, han constatat que té sentit intentar que els nens s’alimentin de forma saludable, fins i tot abans que aprenguin a caminar. Pel que sembla, les preferències per aliments saludables, però també insaludables, són més duradores del que es pensava. Així, els nadons que prenen sovint fruites i hortalisses també les consumeixen de forma freqüent quan compleixen sis anys. I a l’inrevés: els nadons que entre els 10 i els 12 mesos han consumit begudes ensucrades tenen dues vegades més possibilitats de consumir-ne una vegada al dia quan facin sis anys (i de ser obesos). No sorprèn que la lactància materna prolongada s’hagi associat a una major preferència per aliments sans en els nens. Es considera que els aliments que consumeix la mare deixen un gust en la seva llet que actua com un “pont de sabor” i facilita la transició del nadó als aliments que la mare consumeix de forma habitual.\nMenjar sovint fora de casa està relacionat amb un risc més alt de guanyar pes amb el pas dels anys i serà més gran si es trien bufets lliures o restaurants de menjar ràpid. I és que les racions que serveixen solen superar les nostres necessitats energètiques. De fet, en alguns casos, el menú conté totes les calories que necessitem en un dia. Diversos estudis han constatat que les persones que controlen el seu pes corporal després d’haver-se aprimat visiten amb menys freqüència restaurants i consumeixen menys quantitat d’aliments. Una vegada presa la decisió de menjar fora de casa, les estratègies per a evitar ingerir més calories de les desitjades poden ser diverses. Una d’aqueste consisteix a triar només un plat del menú i deixar passar una estona després d’haver-lo consumit (perquè s’activi el mecanisme de la sacietat). A més, si es comença amb aliments com fruites i hortalisses, es tendeix a no prendre una alta quantitat de la resta d’aliments (que seran més calòrics). També convé deixar les postres per a situacions excepcionals, ja que solen ser riques en calories, sucres i greixos. Una altra possibilitat és demanar al cambrer que serveixi una ració més petita del plat. En tot cas, menjar a casa sovint i omplir el nostre rebost amb aliments saludables és, sens dubte, la millor opció.\nPer començar, cal detallar que, en molts casos, el que els pares considerem “diarrea” en realitat no ho és. Des d’un punt de vista mèdic, una diarrea compleix una sèrie de condicions que ha de valorar de forma individual un professional sanitari, en funció de l’edat del nen i de les característiques de les deposicions (volum, freqüència i consistència). Si de debò el seu fill pateix una diarrea, hi ha diversos motius, no només dietètics, que poden explicar-la. Un d’ells té a veure amb les emocions. Sabem que les emocions negatives poden alterar la funcionalitat digestiva i predisposar a sofrir episodis de diarrea i restrenyiment.\nDe nou, suposant que el seu fill pateixi una veritable diarrea només entre setmana, caldria revisar la higiene del servei de menjador. Un dels primers motius de diarrea són les toxiinfeccions alimentàries, causades per aspectes relacionats amb la seguretat alimentària. Tot i això, el més normal seria que no fos el seu fill l’únic afectat per les diarrees, més nens haurien de presentar alteracions digestives.\nTambé pot ser que la diarrea tingui a veure amb aspectes dieteticonutricionals com intoleràncies alimentàries. Podria patir, per exemple, una lleu intolerància a la lactosa (si és que el nen pren més lactis a l’escola que a casa). Una altra possible explicació seria que a l’escola s’ofereixen aliments amb molta fibra dietètica. Si el nen no està acostumat a consumir-ne a casa, necessitarà un temps d’adaptació perquè el seu intestí s’hi acomodi.\nSóc molt propensa a tenir constipats i grips. Quan m’ocorre, gairebé no menjo res perquè em trobo fatal i, com a conseqüència, m’aprimo bastant. Què podria menjar perquè després no em costi tant recuperar-me?\nConvindria, per tant, que expliqués aquesta situació al metge perquè pot prescriure-li fàrmacs que milloraran la simptomatologia de les infeccions, cosa que contribuirà al seu benestar i, amb això, les possibilitats que s’alimenti de forma correcta. Sabem, així mateix, que la pràctica habitual d’exercici físic disminueix el risc de sofrir processos infecciosos, per la qual cosa en el moment en què es trobi bé no dubti de començar a practicar l’esport que més li agradi. Cal tenir en compte, a més, que una alimentació saludable, encara que no cura la grip, sí que pot reduir les possibilitats de sofrir-la. És recomanable que disminueixi la quantitat d’aliments superflus que pren a diari, alhora que incrementa la presència en els seus menús d’aliments d’origen vegetal poc processats. La major part dels espanyols prenem una quantitat insuficient de fruites, hortalisses, cereals integrals, llegums i fruites seques. Basar la dieta en aquests aliments és una bona estratègia per a millorar la salut a mitjà o llarg termini.


EL MÓN PER LA FINESTRA: EN AUTOCARAVANA PER GIRONA: UN VIATGE EN EL TEMPS (Febrer 2009)\nEN AUTOCARAVANA PER GIRONA: UN VIATGE EN EL TEMPS (Febrer 2009)\nNo ha estat fins que ja érem a casa, de tornada d’aquesta curta escapada en autocaravana, que vaig adonar-me que acabàvem de fer un viatge en el temps. En 48 hores havíem fet tres salts temporals: el primer salt ens havia portat milions d’anys enrere, quan el terra no era tan estable com voldríem; el segon salt ens acostà a una Girona que començava a ser una pròspera urbs de la corona catalana; i el darrer salt, ens faria retrocedir quan ens iniciàvem tímidament a allò que després hem batejat com la cultura occidental.\nTants salts temporals han estat possibles gràcies a la nostra màquina del temps particular, un voluminós vehicle de 3500 kg de pes i 6’5 m. de llargada; òbviament m’estic referint a la nostra autocaravana: Sòlid Rígid II.\nSant Dalmai, any – 2.000.000.\nEn aquella època desplaçar-se per terres gironines podia donar-te alguna desagradable sorpresa, com per exemple trobar-te en les proximitats de l’actual Sant Dalmai (Viloví d’Onyar, Gironès) en el moment que es desenvolupava una explosiva i devastadora erupció volcànica, que va mobilitzar milers de tones de gasos, roca i foc. A l’actualitat, aquell episodi constitueix un exemple únic a la península d’aquesta mena d’erupcions explosives, i t’has d’allunyar de la superfície terrestre per adonar-te dels 1,3 km de diàmetre del seu cràter. Amb el pas del temps el cràter es va convertir en un llac, i farà uns segles, el veïns van optar per buidar-lo, i com si fos una banyera hi posaren un desguàs: una mina subterrània de 800 m de recorregut\nEl Volcà de la Crosa, situat a uns 10 km al SW de Girona, es troba senyalitzat i amb panells explicatius per a una millor comprensió dels afloraments. Hi poden fer-se diverses excursions pel seu interior, ja sigui a peu o en btt.\nGirona, any -700.\nFeia més d’un segle que els musulmans de l’Alandalus ja no eren un problema, i al nord ,més enllà de Salses, la majoria de territoris eren aliats o vassalls del comte de Barcelona. Amb aquest panorama la Girona medieval vivia en plena prosperitat, com testimonien els seus carrers, les seves cases senyorials, l’activitat del seu call jueu, o millor encara, la imponent catedral, amb la seva gran nau central.\nA l’actualitat el cas antic de Girona ben mereix mig dia de visita, des de la seva perifèria, on les cases sembla que baixen a l’Onyar, a mullar-se els peus; fins la seva catedral, sense oblidar una visita pel seu call jueu. Nosaltres vam acabar la visita passejant sobre les seves muralles, a última hora de la tarda, quan el sol ja s’amagava per ponent.\nPer planificar la visita com cal podeu visitar la web de la seva oficina de turisme.\nEmpúries, any -2.000.\nPer un iber de l’interior visitar Empúries fa dos mil•lennis devia suposar un xoc cultural d’envergadura. Trobar-se de cop i volta dins d’una ciutat, amb multitud de gent, amb temples egipcis, deus raríssims, mansions, carrers dotats de clavegueram, sentir llengües de l’altre extrem del Mediterrani. A l’actualitat, passejant pels seves carrers, encara és fàcil imaginar-te els sorolls del dia a dia, les transaccions al seu mercat o les discussions polítiques a l’àgora.\nNosaltres vam optar per ignorar les restes arquitectòniques i entrar primer al museu, conèixer tota la història del lloc, i llavors sí, endinsar-nos en l’Empúries grega, amb l’ajuda dels panells informatius. La visita la finalitzàrem en la ciutat romana, coneixent les seves grans mansions, les seves illes de cases, les termes...fins arribar a la porta sud de la ciutat, allà on un respectable fal•lus de pedra donava, i encara dona, la benvinguda als forasters, com aquell astorat iber del començament.(Nota: el fòrum romà no era accessible per unes obres de remodelació i millora).\nI aquí acaba el nostre viatge en el temps. La resta del matí, fins l’hora de dinar, la passarem a la platja, fent volar l’estel i llegint.\nPernoctes i la resta\nPer visitar Girona hem aparcat al Carrer Emili Grahit, a uns 700 m de l’Oficina de Turisme que està situada al costat del Pont de Pedra.\nCom ha estat un cap de setmana curtet només ens ha calgut una nit de pernocta. Aquesta l’hem feta a Sant Pere Pescador, al final del Carrer de Tarradellas, a pocs metres de la platja. Al costat teníem unes porteries limitadores de gàlib, que a l’estiu m’imagino impediran acostar-te a la platja; a dia d’avui es poden rebassar per un lateral.\nI per aquells que necessitin un àrea d’autocaravana, a l’AP-7 tenen al pk 35 l’àrea de serveis "L'Empordà" (Figueres), dotada d’àrees d’autocaravanes en ambdós sentits.\nCornellà de Llobregat, 28 de febrer de 2009.\nPublicat per Marce a 14:00:00\nEtiquetes de comentaris: àrees d'autocaravanes, autocaravana, Catalunya, escapada, estacionament, Girona, pernocta


L'Àrea Metropolitana de Barcelona inverteix 1,5 milions d'euros en polítiques d'ocupació\nL'AMB té previst invertir 30 milions d'euros durant aquest mandat en polítiques de creació d'ocupació\nEFE Barcelona 24/07/2012 16:31\nLa junta de govern de l'Àrea Metropolitana de Barcelona (AMB) ha aprovat una inversió d'1,5 milions d'euros per impulsar polítiques d'ocupació a municipis de la zona, segons ha informat l'entitat mitjançant un comunicat.\nEl gerent de l'AMB, Ramon Torra, ha explicat que "aquest és el primer pas d'un degoteig que es produirà a partir d'ara per impulsar la creació de llocs treball" i ha recordat que l'AMB té previst invertir 30 milions d'euros durant aquest mandat en polítiques de creació d'ocupació.\n"Els diners serviran per a la creació directa d'ocupacions, treballs que es desenvoluparan en àmbits que suposen una millora en la qualitat de vida de les persones", ha dit Torra.\nEls primers plans d'ocupació que s'han aprovat han significat la creació de 384 llocs de treball als vuit municipis de Badalona, Castelldefels, Viladecans, Sant Just Desvern, Begues, Sant Andreu de la Barca, Santa Coloma de Cervelló i Tiana.\nEls nous llocs de treball s'han creat en àrees com la de millora dels serveis que es presten a les platges en la temporada d'estiu, la neteja i millora de zones forestals per evitar incendis i el suport a programes que desenvolupen entitats per a la millora de la qualitat de vida de les persones i la integració de les persones en risc d'exclusió social.


Immobiliària Openhouse luxury properties - Inmuebles en venda\n400.000 € - Ref:V-0068\n10 habitacions300 m²\nVenda Pis reformat en Camins Al Grau, Valencia. Oportunitat. tota una primera planta d'oficines a la venda. reforma integral de tres habitatges per convertir-ho en una sola. disposa de 300m2 utilitzats a manera\n1.200.000 € - Ref:V-0067\nVenda Altre de 3 habitacions en Ciutat Vella, Valencia\n3 habitacions250 m²3 banys\nVenda Altre de 3 habitacions en Ciutat Vella, Valencia. Àtic de luxe a la zona més exclusiva de valència. al costat del tall anglès de colón trobem aquest habitatge dúplex amb una reforma integral a estrenar.\n170.000 € - Ref:V-0064\nVenda Pis amb calefacció en Al Vedat, El Vedat Torrente\n3 habitacions126 m²3 banys\nVenda Pis amb calefacció en Al Vedat, El Vedat Torrente. No et perdis aquesta ocasió. habitatge exterior amb moltes possibilitats de reforma en ple centre de torrent. situat en una sisena planta i en edifici amb as\n750.000 € - Ref:V-0062\nVenda Xalet de 6 habitacions en Urb. Sta. Bárbara, Rocafort\n6 habitacions600 m²4 banys\nVenda Xalet de 6 habitacions en Urb. Sta. Bárbara, Rocafort. Fantàstic habitatge a la urbanització més exclusiva de valència. disposa de 600m2 construïts distribuïts en dues plantes. en la planta inferior trobem\n225.000 € - Ref:V-0066\nVenda Xalet en Ntra Sra de la Asunción, Montserrat\nVenda Xalet en Ntra Sra de la Asunción, Montserrat. Preciosa vila a la venda en una urbanització ben consolidada de montserrat. disposa de més de 3000m2 de parcel·la i gairebé 300m2 construïts, amb diverses constru\n285.000 € - Ref:V-0065\nVenda Pis buenas vistas en Extramurs, Valencia\nVenda Pis buenas vistas en Extramurs, Valencia. Meravellós habitatge a la venda prop de la finca vermella. disposa de 100m2 distribuïts en un ampli saló-menjador de 45m2, cuina independent amb safareig, do\n165.000 € - Ref:V-0045 (2)\nVenda Xalet de 3 habitacions en Montserrat\n3 habitacions210 m²2 banys\nVenda Xalet de 3 habitacions en Montserrat. Coqueto xalet independent en un sòl urbà d'una sola planta situat en una parcel·la de 2.500m2 i al voltant de 210m2 construïts. disposa de saló menjador\n400.000 € - Ref:V-0063\nVenda Xalet amb terrassa en Miravalles, Rocafort\nVenda Xalet amb terrassa en Miravalles, Rocafort. No et perdis aquest fabulós habitatge dúplex amb 300m2 útils, 4 habitacions dobles, 2 cambres de bany completes i una condícia. ampli saló menjador, cuina ind\n849.000 € - Ref:V-0066\nVenda Finca de 8 habitacions en Inca\n8 habitacions3 banys\nVenda Finca de 8 habitacions en Inca. Estupenda finca en una parcel·la de 92.000m2 de sòl rústic. la construcció disposa de 8 habitacions i 3 banys, en bon estat encara que necessitaria alguna r\n255.000 € - Ref:V-0041\nVenda Pis de 5 habitacions en Ciutat Vella, Valencia. A la demandada zona del pilar, es troba disponible en venda un apartament de 160m2, amb cinc habitacions, dos banys i una condícia. ampli saló menjador\n1.500.000 € - Ref:I-0003\nVenda Local comercial en Valencia\nVenda Local comercial en Valencia. Superfície total 10, edifici superfície útil 10, estat conservació: bon estat, nº de planta: 1. #ref:i-0003\nVenda Pis de 3 habitacions en Gandia\nVenda Pis de 3 habitacions en Gandia. Disponible a la venda un habitatge situat en ple centre de gandía, a 200 metres de l'estació, en una vuitena planta d'un edifici amb dos ascensors. el\nVenda Pis reformat en Rascanya, Valencia\nVenda Pis reformat en Rascanya, Valencia. Disponible habitatge molt bé reformada, d'aproximadament 95m2 distribuïts en un ampli i lluminós saló menjador, cuina office de disseny totalment equipeu\nVenda Altre buenas vistas en Campanar, Valencia\nVenda Altre buenas vistas en Campanar, Valencia. Es ven espectacular àtic dúplex amb reforma de disseny recent. l'habitatge disposa de 163m2 i en la planta principal trobem ampli hall amb espais\nVenda Apartment amb vistes en Centro, Centro Cullera\nVenda Apartment amb vistes en Centro, Centro Cullera. Bonic pis en primeríssima línia de la platja de cullera. situada en una desena planta, aquest habitatge disposa de 70m2 distribuïts en dues habitacions (una do\nVenda Casa buenas vistas en Valencia\nVenda Casa buenas vistas en Valencia. Espectacular vila en una de les més exclusives zones de la costa brava. urbanització amb vigilància 24h, pista de tennis i piscina comunitària. vila amb incr\nVenda Altre de lujo en Centro, Valterna Paterna\nVenda Altre de lujo en Centro, Valterna Paterna. Espectacular habitatge de luxe en ple centre de paterna. es tracta d'un meravellós àtic dúplex de 300m2, distribuït en dues plantes, i amb porta d'accés\nVenda Pis lluminós en Centro, Valterna Paterna\nVenda Pis lluminós en Centro, Valterna Paterna. Pis en ple centre de paterna, en bona finca amb ascensor. situat en una segona planta, trobem aquest habitatge de 113m2 construïts, amb saló menjador\nVenda Pis amb terrassa en Camins Al Grau, Valencia\nVenda Pis amb terrassa en Camins Al Grau, Valencia. Bonic pis moblat i recentment reformat, llest per entrar a viure. disposa de 85m2, ampli i lluminós saló menjador amb cuina oberta, tres habitacions i\nVenda Finca buenas vistas en Sotosalbos\n3 habitacions350 m²3 banys\nVenda Finca buenas vistas en Sotosalbos. Preciosa finca rústica de dues altures situada en una parcel·la de deu hectàrees, amb 350m2 construïts en 1997. ha estat reformada totalment i està llesta para\nHabitatges en venda barats de Immobiliària Openhouse luxury propertiesVivienda venda Torrefiel, Valencia (182)Vivienda venda Universitaria, Valencia (58)Vivienda venda Ensanche, Valencia (12)Vivienda venda Avda. El Cid, Valencia (3)Vivienda venda El Pla Del Real, Valencia (374)Vivienda venda Viveros, Valencia (23)Vivienda venda Cruz Cubierta, Valencia (3)Vivienda venda Olivereta, Valencia (18)Vivienda venda Malvarrosa, Valencia (142)Vivienda venda Ciutat Vella, Valencia (846)Vivienda venda Campanar, Valencia (337)Vivienda venda Ruzafa, Valencia (327)Vivienda venda Extramurs, Valencia (600)Vivienda venda L'olivereta, Valencia (636)Vivienda venda L'Eixample, Valencia (721)Vivienda venda Camins Al Grau, Valencia (457)Vivienda venda El Pilar, Valencia (33)


Els nens de 10 anys també són grans lectors | Núvol\nEls nens de 10 anys també són grans lectors\nEn aquest article hi trobareu una selecció de llibres que no només estan pensats per a petits lectors, sinó també per a grans. Des de llibres del ja consagrat autor de Joc de trons, George R. R. Martin, fins a obres que revisiten clàssics catalans, com l’Efecte Calders de Santi Baró.\nAquest és el relat, basat en fets reals, de la tendra història d’un gos fidel al seu amo que, amatent a la promesa que li fa que es veuran a l’estació, va a esperar-lo cada dia, durant deu anys. La cadència de les descripcions i les magnífiques il·lustracions exhalen un to oriental que captiven el lector des de la primera línia. Si aneu a l’estació de trens més gran de Tòquio hi trobareu una estàtua en memòria de “Hachiko, el gos fidel”.\nIl·lustració: Luis Royo\nDe la mà del reconegut autor de literatura fantàstica i ciència-ficció i pare de la famosa sèrie Joc de trons, Bromera publica el relat d’una nena, Adara, que ha nascut amb el fred i que el porta sempre al damunt. Aquesta bonica història sobre l’amistat està acompanyada per les gèlides il·lustracions del també reconegut Luis Royo, cosa que converteix el volum en un petit objecte-tresor.\nEdat: A partir de\nL’efecte Calders és l’obra guanyadora del 42è premi Joaquim Ruyra de narrativa juvenil que ha escrit Santi Baró. Es tracta, en paraules del mateix autor, d’un agraïment que l’escriptor ha volgut escriure sobre Calders, ja que recorda amb tendresa les tardes agradables que va passar llegint les seves històries.\nText: Pau Joan Hernández


Mini masculí: Bàsquet Vilafant taronja - ADEPAF\nVaren jugar, Albert, Jan, Isaac, Pau V, Àlex C, Àlex L,Pau S, Adrià C, Sergi A i Nil\nPartit distret, obert, igualat, divertit, engrescador i trepidant.\nSí! Som conscients que per norma general, ni fem grans estrips ni grans elogis de les actuacions dels nois.\nCreiem que és una bona línia a seguir, l'anàlisi fred i la perspectiva global, però com més hores passen del partit més detalls ens vénen a la memòria, de molt bones accions.\nEstà clar que si valoréssim el partit per el resultat final del mateix i prenguéssim com a referència el partit de la primera volta podríem caure en l'error de pensar que les coses no evolucionen, res més lluny de la veritat. És cert que l'Adepaf tenia baixes destacables, però fins i tot comentant-ho tant amb l'àrbitre com amb l'entrenador rival, el partit va ser més igualat i disputat del que el marcador pugui reflectir al final.\nUn primer quart, quasi impecable, potser els dos últims minuts vàrem baixar una mica la intensitat i vàrem concedir bàsquet fàcils, però la intensitat i la presa de decisions va estar en un estat òptim.\nA partir d'aquí vam baixar poc a poc el llistó i es va notar contra un equip molt ben treballat i amb molta qualitat.\nVilafant a l'atac. Grans decisions a l'hora de decidir què fer i quan fer-ho a cada atac, amb poques errades, bons 1x1. Hem de seguir treballant però a l'hora de llegir les superioritats i doblar pilotes quan superem la primera oposició i ens vénen les ajudes.\nLlavors, ho hem fet tot tan bé?\nLa veritat és que no. Tenim un parell de dèficits a treballar a fons. Per una banda, i tot i que havíem millorat moltíssim les darreres setmanes, aquest cap de setmana hem patit molt, massa, amb els rebots defensius regalant segones opcions, a un equip que no les perdona.\nI la defensa ha de ser més intel·ligent i constant. Hem de aconseguir fer entendre perquè defensem i què volem aconseguir amb cada defensa. Assumim, els entrenadors, aquests dèficits i els seguirem treballant.\nCreiem que però, estem aconseguint, que pares, nens i entrenadors disfrutem el cap de setmana, i aquest és el camí bo i la resta està clar


El jazz modern plora la mort d'un dels seus mestres - Regió7 :: El Diari de la Catalunya Central\nEl jazz modern plora la mort d'un dels seus mestres\nEl llegendari pianista Chick Corea, pioner del teclat elèctric i pilar de la fusió, tenia 79 anys\nagències. madrid 12.02.2021 | 23:15\nChick Corea moria dimarts a causa d'un càncer reuters/mario anzuoni\nChick Corea moria dimarts a causa d'un càncer\n«Encara que ell mateix diria que la seva música transmetia molt més que les paraules, tenia aquest missatge per a tothom qui l'estimava: ´Vull donar les gràcies a tots els qui m'han ajudat a mantenir el foc de la música en el meu viatge'». Així s'acomiadava Chick Corea, llegenda del jazz modern i un pilar de la fusió, i així ho feia públic la seva família a través de Facebook, on, dijous a la nit, publicaven la mort d'un dels millors pianistes de jazz de la història. Corea moria dimarts a casa seva, a Florida, als 79 anys a causa d'un estrany càncer que se li havia detectat recentment. Deixa un dels llegats més impressionants del món del jazz, amb 23 premis Grammy, 4 Latin Grammy i quasi un centenar d'àlbums en els quals va convertir el gènere en un oceà d'intercanvis.\nEl govern espanyol proposa que no es castiguin amb presó els «excessos verbals» de les manifestacions artístiques.\nArmando Anthony Corea va néixer a Chelsea, Massachusetts (Estats Units), el 12 de juny del 1941. En els anys 60, va participar en el naixement del jazz fusió com a membre de la banda de Miles Davis, i posteriorment va crear el grup Return to Forever, formant equip amb altres virtuosos instrumentistes; a la dècada dels 80, amb el seu grup Elektric Band, va utilitzar noves tècniques de mescles per aconseguir una original combinació de piano amb teclats electrònics.\nPioner en la incorporació de la seva herència llatina al jazz internacional, en les dues últimes dècades de segle arribarien Chick Corea & Origin, Chick Corea's Akoustic Band i Five Peace Band, així com The Vigil, amb el saxofonista Tim Garland, el baixista Hadrien Feraud, el bateria Marcus Gilmore i el guitarrista Charles Altura. Corea, que artísticament recordava Herbie Hancock en alguns aspectes, va compondre estàndards de jazz com Spain -per a alguns la millor composició de la seva carrera- 500 milers high, Armando's Rhumba, La festa i Windows .\nChick Corea havia actuat sovint a Barcelona i era un assidu del Festival de Jazz i altres cites catalanes, com el ViJazz. També havia col·laborat amb Paco de Lucía i Carles Benavent.


Donant visibilitat al maltractament infantil | Treball social sanitari ICS\n← El Programa Cuidador Expert Catalunya® arriba als Centres d’atenció primària de Mataró\nAfrontant, des de la comunitat, la soledat no volguda →\nEl passat 19 d’octubre va tenir lloc, al Consell Comarcal de l´Alt Urgell, una jornada de sensibilització sobre el maltractament infantil organitzada per l’ ACIM (Associació catalana per la infància maltractada) amb motiu del seu 30è aniversari.\nEl programa s´iniciava amb la presentació de l’ associació i una breu introducció a la realitat del maltractament infantil, a càrrec de la Dra . Carme Tello, psicòloga i presidenta de l’ACIM.\nTot seguit, es va presentar el llibre “Voces silenciosas”, una aproximació a la realitat del assetjament escolar.\nLa psicòloga del Centre de Salut Mental Infantil i Juvenil (CSMIJ) Sant Joan de Déu- Terres de Lleida, Susagna Nevado, i membre de “ACIM Terres de Ponent” va fer la ponència en relació al maltractament i ruptures conflictives de parella i va presentar la Guia: ” La vulneració dels drets dels infants en les ruptures conflictives de parella: missatges per als pares, els fills i els professionals”.\nLaia Capel, treballadora social sanitària (TSS) a l’Àrea bàsica de salut Sud Alt Urgell i referent de Treball Social Sanitari ICS Alt Pirineu i Aran, va exposar la Campanya UN de CADA CINC – Consell d’ Europa-, Prevenció de l´ Abús sexual infantil, iniciada l’any passat, com vam recollir en el blog: “Quico i la mà”. Prevenció de l’abús sexual als infants “.\nEl conte del “Quico i la mà” s’ha dut a terme durant el 2017 a les escoles de l’Alt Urgell Sud amb l’objectiu de donar eines als infants de 3 a 9 anys per identificat i prevenir l’abús sexual.\nL’objectiu per enguany és arribar a la resta d’escoles de la zona nord de la Comarca.\nAfegir que la Federación de Asociaciones para la Prevención del Maltrato infantil (FAPMI) organitza des de 1998, en col.laboració amb les entitats que la formen i amb caràcter bianual, el Congrés Estatal d’Infància Maltractada.\nEn aquesta ocasió, juntament amb ACIM s’organitza el XIV Congrés 2018 a Barcelona els dies 22-23 i 24 de novembre.\nTal com proposa el lema triat: No parlar, no veure, no sentir: donem visibilitat al maltractament infantil, l’atenció es centra en tots els agents involucrats en l’atenció a la infància i amb la necessitat de seguir avançant en la visibilitat i reconeixement d’un problema molt més real, proper i freqüent del que ens agradaria reconèixer.\nAquesta entrada s'ha publicat en atenció primària ICS i etiquetada amb GT Alt Pirineu i Aran, Infància i adolescència, Jornades i Congressos, maltractaments, Serveis Socials, tercer sector. Afegiu a les adreces d'interès l'enllaç permanent.


El CROMA necessita 120 persones voluntàries - UAB Barcelona\nEl CROMA necessita 120 persones voluntàries\n08.10.2014 Voluntariat - El Programa Socioeducatiu CROMA amb infants de 8 a 12 anys es fa aquest curs encara més gran. Enguany augmenta la presència en nombre de municipis, de centres i de beneficiaris. Per fer-ho, és necessària la implicació de 120 persones voluntàries.\n“Amb el voluntariat al CROMA he pogut tractar amb infants de característiques molt i molt diferents i, en realitat, he après més jo d’ells que no pas ells de nosaltres”. Així explica l’estudiant de sociologia Quim Escura al vídeo “Keep Calm and Volunteer a la UAB” què ha après del seu voluntariat al CROMA. Marina Abel, per la seva banda, afirmava al reportatge “Voluntaris combaten el fracàs escolar” de TV3 que els voluntaris i voluntàries no són pares, no són professors, però tampoc són iguals, sinó que són en un punt mig. Cosa que, deia, “permet oferir coneixements i ajuda des d’un punt de vista proper que fa que sigui més fàcil arribar als nens i nenes”.\nSón els testimonis de dos estudiants que el curs passat van participar al Programa de Voluntariat Socioeducatiu amb infants de 8 a 12 anys de la FAS, el CROMA, que acompanya i dóna suport a infants que es troben en situacions difícils que condicionen el seu desenvolupament educatiu, emocional i social. El curs passat més de 90 estudiants van compartir amb els infants l’estona de taller, on es realitzen dinàmiques per millorar el seu desenvolupament acadèmic, la seva autoestima i la motivació.\nEnguany el CROMA creix. S’hi incorpora un municipi - Sant Cugat del Vallès- i 7 escoles noves, arribant així a 26 centres. Aquesta presència al territori farà que pugui atendre fins a 450 infants (120 més que el curs passat). Per dur a terme la tasca, són necessàries 120 persones voluntàries que dediquin una tarda a la setmana als infants.\nLara Garcia és estudiant d’educació primària i va ser també membre de l’equip FAS del curs passat. Segons ella, amb la participació, “pots posar en pràctica els coneixements apresos a la carrera”. Si per exemple ets estudiant d’educació i fas voluntariat amb nens i nenes al CROMA, diu, “pots aplicar tot el que aprens a les aules i, a més, donar un servei a la societat i enriquir-te com a persona”.\nSi vols participar en el Programa Socioeducatiu amb infants de 8 a 12 anys, omple aquest formulari o escriu a fas.croma@uab.cat i rebràs la informació necessària per assistir a les sessions explicatives i per passar a formar part de l'equip del CROMA.


Terribas augura un enfrontament institucional - Notícies Comunicació - Notícies Comunicació - e-notícies\nComunicació · 18 de Març de 2017. 11:35h.\nLa periodista de Catalunya Ràdio celebra que “el procés ens ha permès retrobar-nos com a col·lectiu”\nTerribas, amb Llach, en una imatge d'arxiu\nLa periodista de Catalunya Ràdio, Mònica Terribas, augura en una entrevista a El Món un “enfrontament institucional” entre l’Estat i la Generalitat. La periodista elogia també que “el procés ens ha permès retrobar-nos com a col·lectiu” i celebra en aquest sentit que “els projectes fets amb seny i passió són sovint invencibles”.\nTerribas explica que farà el programa matinal de la ràdio pública des de Terrassa en homenatge al primer concert de Lluís Llach, de qui destaca que “ha renunciat a part de la seva tranquil·litat per donar suport a un projecte polític. No li farem només un homenatge a ell, sinó també a tota la gent que avui lluita als escenaris per ser un Llach en el futur”.\nTerribas remarca que el diputat de Junts pel Sí “és una persona de principis, de compromís. I la conclusió a la qual arribés és que té una gran capacitat de mirar pels altres. No té ni un bri d'egoïsme i penso que és un exemple”.\n“Els egos dominen la societat actual i ell, el que fa, és col·laborar amb totes les causes quan se li demana, tant en les socials com polítiques i artístiques. Veure com és et reconcilia amb l'ésser humà”, assegura.\nEn aquest sentit recorda que “Llach diu que el Procés només serà possible si totes i cadascuna de les persones que formen part de la societat defensem el que creiem que és just i per fer-ho ens oblidem de les nostres propostes partidistes i individuals i les sumem al projecte col·lectiu”.\n“I això va tant per les persones que estan en contra com per les que estan a favor. Cadascú pot defensar el que vulgui. El procés ens ha permès retrobar-nos com a col·lectiu, repensar-nos com a societat. Ens ha obligat a preguntar-nos, a uns i als altres què és el que volem, com volem viure…”.\n“És un repte que no exclou ningú i en el que ha de participar qualsevol persona que arribi a aquest país. La clau de volta de tot el que passi en els darrers mesos radica en la voluntat col·lectiva. Els projectes fets amb seny i passió són sovint invencibles”, afirma.\nLa periodista assenyala que “hi ha una majoria a Catalunya que vol un referèndum i una majoria a Espanya que diu que a la Constitució no hi cap. La via judicial no s'aturarà i cauran més inhabilitacions…”.\n“Cauran sentències contràries a qualsevol pas que faci el Parlament o els polítics catalans per exercir el dret a l'autodeterminació. Hi haurà un moment d'enfrontament institucional i s'haurà de veure quina és la força al carrer, quina és la capacitat de mobilització que legitimi cada moviment polític. I quina és la intel·ligència per armar un referèndum amb garanties que es pugui fer i que l'Estat s'assegui a negociar”.\n“La batalla no radica en la independència sinó en l'exercici del dret a l'autodeterminació... El cul-de-sac és poder votar en una urna o no”, conclou, a més de sentenciar que “el Barça està a quarts de final i el Procés de Catalunya, a semifinals”.\nIndependentisme, Catalunya Ràdio, Estat, Indepèndencia, Govern, Junts pel Sí, Procés, Mònica Terribas, Lluís Llach


Nova temporada 2018-2019\nAquesta temporada com a novetat oferim l'activitat de Karate a nou escoles de Sant Cugat.\nLes escoles on es podrà fer Karate Do amb nosaltres son: Gerbert, Collserolla, Pi d'en Xandri, Santa Isabel, Pureza, Pins, La Farga, Joan Maragall i l'escola Catalunya. Les inscripcions es faran directament a les escoles a través de Paidos.\nEl nostre club continuarà donant classes al Hombu Dojo (Seu central) per a totes les edats per tal de donar cabuda a qualsevol persona de la nostra ciutat o ciutats de la comarca del Vallès.\nObrim la trezcena temporada amb molta il-lusió amb l'objectiu de fer realitat els nostres projectes. Un dels objectius es formar a més entrenadors i continuar convocant els exàmens de cinturó negre fins a 6è Dan.


Publicat el 26 Mai 2019\nL’article d’avui està basat en una reflexió que em va fer la Maribel, la meva esposa, la persona que acompanya la meva vida des de fa més de 30 anys i això que jo en tinc només 35...Ara bé!, des de fa 20 anys.\nEl dia que ens vam casar, una tarda molt i molt calorosa del mes de juliol, a l’església de la Concepció de Barcelona, el mossèn poblenoví, com nosaltres, que oficiava la cerimònia, en Joan Enric Vives, avui convertit en flamant bisbe de la Seu d’Urgell i copríncep andorrà, al finalitzar la cerimònia sense missa, ens deia l’habitual frase “el de Déu ha unit, que no ho separi l’home”, frase que inspira el títol de l’article: el que el procés ha unit, que no ho separi l’home. Ara llegireu els motius:\nEs comenta molt, sobretot com a propaganda de l’ultranacionalisme espanyol, que "el procés" ha erosionat i trencat famílies i amistats, que ha separat la societat catalana. Potser és cert fins a cert punt, potser ha succeït en certs casos, potser hi ha parelles, tietes i nebots, cosins que estan en altres indrets geogràfics, amics de la infància i joventut, que no han sabut gestionar la disparitat d’idees amb altres, gent que imaginava una estimació i amistat eterna amb altres pel sol fet de no conèixer-los, una estimació i amistat fictícia basada en el desconeixement i no pas en el respecte, l’empatia i l’acceptació del que pensen a qui estimem i apreciem. Els amics i amigues de veritat no desapareixen davant la disparitat de pensament, la família de veritat no s’allunya sinó que es solidaritza, s’interessa i t’escolta més. La resta són avinences i acords, aspectes materials pensats sovint amb la butxaca; l’estimació i amistat veritables són sentiments molt més profunds i importants, vénen del cor.\nNo es comenta gaire, segurament perquè l’aparell de propaganda es menor, que el procés ha unit a molta gent, jo crec que a molta més gent que la que ha separat.\nHa reforçat solvents amistats que ja existien i que han afegit un nou sentiment que els uneix encara més, un nou tema de conversa, un nou tema per quedar, un tema que els apropa i enforteix la seva afinitat i amistat.\nEl procés també ha activat l’amistat entre gent que es coneixia poc o no es coneixia. Quantes vegades ara ens parem a xarrar una estona, quedem per esmorzar o simplement fem un cafè amb veïns i veïnes que abans només ens veiem a l’ascensor i ens creuàvem un curt, ras i trist “Bon dia o bona tarda”. Ara els considerem part d’un col·lectiu que pensa com nosaltres. Alguns els hem descobert perquè porten un llaç groc reivindicatiu que reclama la llibertat dels presos. A altres els vam descobrir aquell 1 d’octubre, a les 5 de la matinada, quan començaven a caure gotes de pluja però sabíem que estaríem allà per defensar els drets i la democràcia, rebent cops de porra si calia, aquell dia els vam descobrir i ens vam unir, una unió que perdura fins ara.\nPerò el més difícil i important del procés és que ha servit per a reforçar relacions humanes, amistats i llaços familiars amb altres persones que pensen de forma diferent, molts de fora de Catalunya, que no comparteixen el sentiment i pensament de què el millor pel nostre país és la independència, però que t’han escoltat, t’han respectat i fins i tot han discutit els teus criteris, defensant els seus. Amb aquest grup, lluny de dividir, saps que sempre hi pots comptar perquè enfront de la disparitat i l’adversitat, no han volgut fer cas del que els hi deien uns mitjans manipuladors sinó que han volgut escoltar el que els hi explicava el seu company, el seu amic, la persona en qui sempre han confiat i ara no ho deixaran de fer per pensar diferent políticament.\nEl que el procés ha unit, la independència no ho separarà.


Actuacions | Mal de Cap\nGralles i Tabals de l’Anoia\nArchive for the Actuacions Category\nPosted in Actuacions on 2 Desembre 2011 by maldecap\nLa temporada de Mal de cap ha finalitzat el passat diumenge 27 de novembre , amb la participació de la cercavila folklòrica de Sant Faust-Festa major d’hivern d’Igualada.\nAquesta ha sigut un temporada on s’han realitzat les actuacions de carnestoltes dels Hostalets de Pierola , la festa major de Ca’n Aguilera de Piera, les cercaviles de festa Major d’Igualada i Sant Faust. Un any de continuïtat de les cercaviles i activitats que més ens agraden .\nComencem amb el Carnestoltes d’Hostalets\nPosted in Actuacions with tags Carnestoltes, Hostalets, Infantil on 23 febrer 2009 by maldecap\nDesprés de la parada merescuda, el nou any musical i festiu de Mal de Cap ja ha començat.\nAquest passat diumenge, una animada i molt participada festa de carnestoles ha fet entonar les primeres notes de grup. Hostalets de Pierola ha tornat a disfrutar dels marxosos ritmes del grup, tot fent moure el cos dels més menuts i no tant menuts. Una cercavila per gran part dels carrers del poble ha fet sortir la gent al balcó i anirmar-los per acompanyar la rua al Centre Social d’Hostalets. Allà els temes més clàssics han fet dançar a la quitxalla duran una molt bona estona.\nParticipat Correllengua igualadí\nPosted in Actuacions with tags Capgrossos, Cercavila, Correllengua, Igualada on 21 Setembre 2008 by maldecap\nMal de Cap sempre ens hem considerat defensors de la nostra cultura, i ens hem posicionat com a ferms defensors de la nostra llengua. Per aquest motiu provem de recolzar i participar en la majoria d’actes que tenen com a objectiu el de preservar i donar a conèixer tan bonica cultura catalana.\nDe Correllengua Igualada 2008\nEntretinguda cercavila a Vilanova\nPosted in Actuacions with tags Cercavila, Festa Major, gegants, gralles, vilanova on 8 Setembre 2008 by maldecap\nJa som al setembre: un temps canviant i tant apassionant a l’hora.\nAixí és com hem viscut la bonica cercavila de Vilanova del Camí, on hem descobert l’energia que porten els gegants de la ciutat. Uns autèntics dansaires que només desitgen ballar i ballar, això sí, fent el seu refrigeri oportú. Continua llegint →\nFesta Major … amb Mal de Cap\nPosted in Actuacions with tags Cercavila, Festa Major, Igualada, Tabalada on 29 Agost 2008 by maldecap\nMal de Cap hem sigut partíceps un any més de la Festa Major d’Igualada d’enguany, amb un bon grapat d’actuacions.\nDe Festa Major a Ca n’Aguilera\nPosted in Actuacions with tags Cercavila, Festa Major on 19 Juliol 2008 by maldecap\nSorpressos i molt contents! Aquesta ha estat la sensació que ens hem endut del bonic poble de Ca n’Aguilera, un esplendit poblet dins del terme municipal de Piera on ens hem sentit com a casa.\nCarrers de Ca n’Aguilera\nA quarts d’onze, i després d’un bon esmorzar, hem iniciat una concorreguda cercavila pel nucli del poble, on hem pogut disfrutar de la participació de gran majoria dels veins. El sol i alguna que altra pujada no han sigut excusa per gaudir tocant i ballant amb petits i grans, doncs ja ens agradaria que totes les actuacions que tenim fossin amb gent tant animada. Per acabar, una llarga conga ha enfilat la cercavila cap al Casal del poble, on una boníssima xocolata amb coca (per sort freda) ha posat fí a la nostra actuació.\nEl Pica-piqueta ens porta de cercavila\nPosted in Actuacions with tags Bisbalet, Cercavila, Igualada on 6 Juliol 2008 by maldecap\nAquest dissabte 5 de juny, el Pica-Piqueta, capgròs de l’Agrupament Escolta Torxa, ens ha portat a participar en la cercavila del Bisbalet.\nCercavila Bisbalet amb Mal de Cap\nMal de Cap hem estat tocant tot acompanyat el Pica Piqueta durant la concorreguda cercavila de gegants. Una cercavila on s’han pogut veure gran quantitat de de gegants vinguts de varis punts de la Catalunya central, com Sant Joan de Vilatorrada, Calaf, Vilanova i varis barris d’Igualada. Aquest s’han pogut contemplar a la plantada que hi havia a la Rambla d’Igualada a partir de les cinc de la tarda.\nEl grup hem interpretat el nostre ja ampli repertori amb gran solvència, tot i un parell de baixes a les nostres files. Per aquest motiu aquesta cercavila ens ha deixat un bon gust de boca.\nDes d’aquí agraim al grup del gegant Bisbalet que hagi comptat amb nosaltres per aquest bonica cercavila, i volem felicitar-los per la bona organització mostrada.\nMal de Cap som un grup de música tradicional i popular, festiu i de carrer. Ens dediquem a fer cercaviles, tabalades, animació en carnestoltes infantils, acompanyament de gegants, capgrossos i bestiari popular en general allà a on vagin, etc. Com ens podeu localitzar: Enviant una carta al C. Trinitat, 12 (08700 d’Igualada). Trucant al telèfon 667 064 661. O per correu electrònic a informacio@maldecap.cat\nConcurs de Gralles i tabals & Percussió de Carrer d’Igualada\nVídeos amb les nostres cançons


Es grava a 250 km/h per la C-32 i ho penja al tik-tok\nUna imatge del vídeo penjat al Tik Tok\nRedacció Quico Sallés 22/12/2020 3:17 pm\nFer el Fittipaldi i després vantar-se’n a la xarxa. Aixó és el que va fer un xicot de 25 anys, veí de Calafell, que ha estat denunciat per la Guàrdia Civil. Segons ha informat l’institut armat, van tenir coneixement d’un vídeo penjat a Tik-Tok on un noi ensenyava com conduïa per la C-32 a 250 km/h, quan la via està limitada a 120 km/h. La investigació del vídeo permet situar l’escenari de la infracció al quilòmetre 29-30, sentit Tarragona, de la via. Un cop detingut va ser posat a disposició judicial per un delicte contra la seguretat vial del jutge de Guàrdia de Vilanova i la Geltrú.\nTot i que les competències són de Mossos, la Guàrdia Civil recorda que entre les comeses que té assignades la Guàrdia Civil, es troba la investigació de conductes delictives detectades a través de xarxes socials. Així a finals del mes de novembre, a través de l’Agrupació de Trànsit de la Guàrdia Civil, la Guàrdia Civil de Tarragona va tenir coneixement de l’existència d’aquest arxiu de vídeo on l’única pista que tenien és un cartell on s’hi llegia Tarragona.\nDesprés de tenir coneixement d’aquest fet, es va iniciar una investigació que tenia com a objectiu comprovar la veracitat de la informació de la xarxa social i en cas de ser real, la identificació de l’conductor i la seva posada a disposició judicial. I així es va localitzar l’autor i es va procedir a la seva detenció i posada en disposició judicial.\nGuàrdia Civil Trànsit


I Feel You - Viquipèdia, l'enciclopèdia lliure\nRock electrònic, rock alternatiu[cal citació]\n4:35 (versió àlbum)\nRock gòtic, dark wave, rock simfònic, synthpop\n«I Feel You» és el vint-i-setè senzill de la banda musical Depeche Mode i primer de l'àlbum Songs of Faith and Devotion. Fou publicat el 15 de febrer de 1993 i va esdevenir el senzill de la banda més ben posicionat arreu del món.\nDesprés de molts anys demostrant que la banda era bàsicament electrònica, amb aquesta cançó van mostrar una cara més rockera i menys electrònica, probablement per influència de la tendència grunge que havia sorgit als Estats Units, i van guanyar més importància altres instruments com la bateria o la guitarra en detriment dels sintetitzadors. La lletra és una al·legoria sobre la passió que produeix l'amor verdader.\nLa portada està dividida en quatre parts i en cada una hi ha un símbol que representa a un dels integrants. Per saber a quin membre fa referència cada símbol hi ha dues opcions: en la cantonada dreta de cada part hi ha un nombre que representa la respectiva data de naixement, o també es pot utilitzar la portada de l'àlbum, ja que també hi apareixen les figures amb les cares dels membres.\nLa cara-B del senzill és «One Caress», la qual també fou llançada com a senzill promocional als Estats Units però en la versió en directe. D'aquesta cançó no van editar cap remescla.\nEl videoclip fou dirigit novament per Anton Corbijn i va comptar amb la col·laboració de l'actriu anglesa Lysette Anthony. Posteriorment fou nominat als premis MTV Video Music Awards. De «One Caress» també van editar un videoclip dirigit per Kevin Kerslake que fou filmat durant la gira Devotional Tour i que fou inclòs en l'àlbum recopilatori The Videos 86>98.\nDiverses bandes han realitzat versions cover de la cançó. Destaca la versió realitzada per Placebo (1999) exclusivament pels membres seu club de fans, però que posteriorment fou inclosa en un doble àlbum de versions que va publicar la banda. També s'han fet versions de metal per part de les bandes Vader, inclosa en Future of the Past (1996), i Samael, inclosa en On Earth. Apollo 440 va enregistrar una versió inclosa en l'àlbum de tribut a Depeche Mode For the Masses. Un cas especial és la banda espanyola OBK, que va unir les lletres de «I Feel You» i la música de «Personal Jesus» en la cançó «I Feel Jesus».\n7"/Casset/12"/CD: Mute/Bong21, Mute/CBong20 (Regne Unit) i Sire/Reprise 18600-7, Sire/Reprise 18600-4, Sire/Reprise 18600-2 (Estats Units)\n"One Caress" − 3:31\n12": Mute/12Bong21 (Regne Unit)\n"I Feel You" (Throb Mix) − 6:47\n"I Feel You" (Babylon Mix) − 7:53\n12"/CD: Mute/L12Bong21, Mute/LCDBong21 (Regne Unit)\n"I Feel You" (Life's Too Short Mix) − 8:33\n"I Feel You" (Swamp Mix) − 7:26\n"I Feel You" (Renegade Soundwave Afghan Surgery Mix) − 4:58\n"I Feel You" (Helmet At The Helm Mix) − 6:41\n12"/Casset: Sire/Reprise 40767-0 i Sire/Reprise 40767-4 (Estats Units)\n"I Feel You" (Afghan Surgery Mix) − 4:58\nCD: Mute/CDBong21 (Regne Unit) i Sire/Reprise 40767-2 (Estats Units)\nCD: Mute/CDBong21X (Regne Unit, 2004) i Reprise CDBONG21/R278893C (Estats Units, 2004)\nCD: Sire/Reprise 40784-2 (Estats Units)\nLes versions Throb Mix i Helmet At The Helmet Mix de «I Feel You» foren remesclades per Mark Stent.\nLes versions Life's Too Short Mix i Swamp Mix de «I Feel You» foren remesclades per Brian Eno.\nLa versió Babylon Mix de «I Feel You» fou remesclada per Supereal i John Crossley.\nLa versió Afghan Surgery Mix de «I Feel You» fou remesclada per Danny Briottet.\n↑ 1,0 1,1 1,2 1,3 1,4 1,5 1,6 «DM archives > Discography / Singles > I Feel You» (en anglès). Depeche Mode. [Consulta: 6 novembre 2014].\nI Feel You a DepecheMode.com (anglès)\nObtingut de «https://ca.wikipedia.org/w/index.php?title=I_Feel_You&oldid=29246841»


Begisare reuneix famílies i afectats per la Retinosi Pigmentaria en el dia mundial\nEl Diario Vasco, 25/09/2016\nEs tracta d´ un conjunt de malalties oculars de caràcter degeneratiu que produeixen una greu disminució en la capacitat visual i que acaben conduint a la ceguesa.\nCol.locar-se un con de cartolina negra a l´ ull, amb la part més ampla enganxada a la cara i la més estreta com a angle de visió permet comprovar com veu la vida una persona que pateix la retinosis pigmentaria. Es tracta d´ un conjunt de malalties oculars de caràcter degeneratiu que produeixen una greu disminució de la capacitat visual i que acaben conduint a la ceguesa. Es calcula que la prevalença d’aquesta malaltia és d´ un afectat per cada 3.000 habitants i a dia d’avui no existeix cap tractament curatiu.\nTot això i molt més s´ ha explicat aquest diumenge a la plaça de Gipuzkoa de San Sebastián on s´ ha celebrat el dia de la Retinosis Pigmentaria. Estava previst que la festa informativa, (no hi ha res com la música per cridar l´ atenció sobre una malaltia que pocs coneixen), es concentrés al Boulevard, però l´ amenaça de pluja aconsellà a Begisare, la asociación guipuzkoana, protegir la festa sota els arcs de la Diputació.\nAllà s’hi van barrejar nens que repartien fullets per donar a conèixer la malaltia, cartells que l´ explicaven de manera molt gràfica, repartidors de globus pels més petits i voluntaris que explicaven què és la baixa visió, caracteritzada per un distintiu verd en forma de xapa o de cinta.\nPer la seva part, l´ Instituto Médico Quirúrgico (IMQ) també ha recordat que la seva incidència es de un caso per cada 3.000-3.500 persones, fet que la fa “invisible” a ulls de la societat.\nDiagnosticada por primera vegada a finals del segle XIX, durant dècades ha estat una gran desconeguda dins de la medicina. En canvi, en els últims temps s´ ha avançat notablement en el coneixement dels diversos factors que intervenen en la seva aparició i desenvolupament.\n“Es tracta d´ una malaltia complexa degut a la gran quantitat de mutacions genètiques que poden causar-la i a la seva variable evolució, el que fa impredictible saber quan es pot manifestar de manera més greu”, ha explicat Javier Araiz, oftalmòleg de IMQ.\nLa malaltia és més freqüenta en els homes (60/40) i pel que fa a l´ edat d´ aparició, es molt variable. Habitualment, es presenta entre els 25 i 40 anys, però es donen casos d´ afectads de menys de 20 anys i, en menor freqüència, passats els 50.\nA més a més , se sap que la degeneració progressiva de la retina afecta als seus fotorreceptors (cons y bastons), que són neurones altament especialitzades encarregades de realitzar la conversió de la llum en impulsos nerviosos que el cervell transforma en imatges.\nMés info: El Diario Vasco\nSource: Post TBV\nAuthor TBVPosted on 29 July, 2019 Categories Tengo Baja Visión\nPrevious Previous post: Diario Vasco: La lluita contra el costat obscur\nSegüent Next post: A proba un nou xip de retina, avantsala de la “tercera generació”


L’any 2000 em vaig graduar com a professora de Tècnica Alexander al Alexander Technique Centre of Amsterdam (ATCA), centre especialitzat en l’aplicació de la Tècnica Alexander al moviment.\nPosteriorment em va interessar aprofundir en el desenvolupament de l'individu i en aspectes pedagògics referents a la construcció del coneixement i l'aprenentatge, aleshores vaig realitzar els estudis de Magisteri i el Màster Universitari de Recerca en Educació en l'especialitat d'Art, Cos i Moviment (UAB)\nAssisteixo regularment a cursos de formació continuada relacionats amb la Tècnica Alexander.\nLa meva trajectòria i l’experiència guanyada durant aquests anys m’ha ajudat a forjar el meu propi estil docent, a entendre el procés d’ensenyament i aprenentatge, a oferir als meus alumnes (ja siguin adults, joves o nens) els mitjans per a construir el seu propi coneixement, de manera que la Tècnica Alexander sigui quelcom funcional, significatiu i aplicable a tot allò que fan, tant en l’àmbit professional com en la vida diària.\nA part de les classes individuals, imparteixo cursos introductoris o de perfeccionament, intensius i xerrades explicatives...\nDono classes individuals de Tècnica Alexander a Terrassa i Barcelona a nivell privat, i sóc professora d’aquesta tècnica al Conservatori Municipal de Música de Manresa i a l’Escola de Música de Valldoreix.\nImparteixo cursos de formació per professionals de l’educació de l’àmbit musical, d’infantil, primària i secundària, i ofereixo cursos d’introducció a tots els públics, aplicant els principis de la Tècnica Alexander al moviment.\nPuntualment col·laboro en les classes magistrals de la cantant Mª Dolors Aldea i també a les de la pianista Marta Zabaleta.\nEls anys 2011 i 2012 he format part de Peus a Terra en la realització de dos projectes encarregats per Foment del Treball Nacional i la Fundación para la Prevención de Riesgo Laborales, sobre la Tècnica Alexander com a eina per la prevenció de riscos laborals (PRL).\nDescarrega aqui el meu Currículum


Mobilització de l’Esport base i amateur sota el lema “Ja N’hi ha prou”\nLa Bisbal d’Empordà.- El sector esportiu ha creat la plataforma “Ja n’hi ha prou” en resposta a les darreres mesures per aturar la propagació de la Covid-19.\nClubs i entitats d’esport base i amateur de tot Catalunya s’han unit creant sinergies en aquesta nova plataforma. Reivindiquen el seu desacord davant les noves restriccions en què s’han vist obligats a aturar l’activitat al 100%.\nFa menys d’una setmana que ha nascut la plataforma i aquest dissabte ja han portat a terme el primer acte on estava previst que hi participessin més de 200 mobilitzacions. A causa de les condicions meteorològiques hi ha municipis que ho han ajornat al 16 de gener i altres com a Mataró o a la Bisbal d’Empordà que han seguit endavant tot i el mal temps.\nDefensen que l’esport és un bé essencial pels nens i nenes i que en tot moment han complert amb els plans de represa, controls i mesures que s’exigien des del govern. Des de Ja n’hi ha prou demanen diàleg i un pla conjunt i unitari en el qual es tingui en compte els professionals d’esport base que recorden que són els que conviuen diàriament amb els joves esportistes.\nArxivat com a: Baix Empordà, Esports, Salut, Societat Etiquetat com a: Catalunya, competició, coronavirus, entitats, esport base, esports, La Bisbal d'Empordà, protestes, restriccions, societat


Un mort en un accident amb dos vehicles implicats a la C-12 a Sarroca de Lleida - TOTLLEIDA\nIMATGE. Una grua estira el vehicle en què viatjava la víctima mortal del xoc a la C-12, a Sarroca de Lleida, el 13 de març del 2019. FOTO. Salvador Miret/ACN\nACN Sarroca de Lleida .- Una persona ha mort en un accident amb dos vehicles implicats a la C-12 a Sarroca de Lleida, al Segrià, aquest dimecres quan passaven sis minuts de dos quarts de tres de la tarda. Segons han informat els Mossos d’Esquadra i el Servei Català de Trànsit (SCT) la col·lisió ha estat entre un turisme i una furgoneta al quilòmetre 121 de la via. Fins al lloc s’han desplaçat diversos efectius dels Bombers, Mossos d’Esquadra i del Servei d’Emergències Mèdiques (SEM).\nIMATGE del vehicle en què viatjava la víctima mortal del xoc a la C-12, a Sarroca de Lleida, mentre un agent dels Mossos el fotografia, el 13 de març del 2019. FOTO. Salvador Miret/ACN


Idescat. Novetats. Afiliats i afiliacions a la Seguretat Social segons residència padronal de l'afiliat. 08/2020. Dades provisionals\nAfiliats i afiliacions a la Seguretat Social segons residència padronal de l'afiliat. 08/2020. Dades provisionals\nEl nombre d'afiliacions a la Seguretat Social a Catalunya a 31 d'agost de 2020 disminueix un 0,5% respecte al mes de juliol i se situa en 3.329.646, segons dades provisionals.\nPer sector econòmic, en comparació amb el mes de juliol, les afiliacions decreixen a la construcció (−1,3%; 2.654 afiliacions), als serveis (−0,5%; 13.814 afiliacions) i a la indústria (−0,3%; 1.617 afiliacions), mentre que augmenten a l'agricultura (1,3%; 774 afiliacions).\nPer divisió econòmica, les disminucions més elevades en nombres absoluts es registren a l'educació (−4,8%; 6.673 afiliacions), als serveis de menjar i begudes (−1,6%; 3.404 afiliacions) i al comerç al detall (−0,9%; 3.016 afiliacions). Els augments més grans respecte al mes de juliol, també en nombres absoluts, es donen als serveis a edificis i activitats de jardineria (2,8%; 2.932 afiliacions), a les activitats relacionades amb l'ocupació (4,1%; 1.914 afiliacions) i a l'agricultura, ramaderia, caça i activitats dels serveis que s'hi relacionen (1,6%; 894 afiliacions).\nPer tipus de relació laboral, les afiliacions per compte d'altri disminueixen un 0,6%, mentre que les afiliacions per compte propi es mantenen estables respecte al mes de juliol. En les afiliacions per compte d'altri decreixen tant les de contracte temporal (−2,1%) com les de contracte indefinit (−0,1%). Pel que fa a la jornada, baixen les afiliacions a jornada completa (−0,2%) i a jornada parcial (−2,2%), mentre que els contractes fixos discontinus es mantenen estables.\nEl nombre d'afiliats a la Seguretat Social a Catalunya disminueix un 0,4% a l'agost del 2020 respecte al mes de juliol i se situa en 3.196.845 persones.\nPer comarques i en termes percentuals, on més disminueix el nombre de persones afiliades és al Baix Empordà (−2,2%), al Segrià (−2,1%) i a l’Alt Empordà (−1,8%). Per contra, l'Aran (2,2%), el Pla d’Urgell (1,4%) i l’Alt Penedès (1,3%) són les comarques on augmenta més intensament.\nPer sexe, tant el nombre d'homes afiliats com el de les dones afiliades disminueix un 0,4%. Segons la nacionalitat, el nombre d'afiliats amb nacionalitat espanyola decreix un 0,5% i el nombre d’afiliats estrangers, un 0,1%.\nA conseqüència de l'emergència sanitària provocada per la COVID-19, l'Idescat publica resultats mensuals provisionals dels afiliats i afiliacions a la Seguretat Social segons residència padronal de l'afiliat a l'últim dia de cada mes. L'estadística d'Afiliats i afiliacions té com a referència l'últim dia de març, juny, setembre i desembre, però mentre duri la situació d’excepcionalitat també es publicaran dades a l'últim dia de cada mes que estigui disponible. Els resultats definitius es publicaran d'acord amb el Calendari de difusió de l'Idescat.